title: Kris Allen (albumi)

text: Ensimmäinen single "Live Like We're Dying" esitettiin radiossa ensimmäisen kerran 21. syyskuuta 2009. Single julkaistiin digitaalisesti iTunesissa 25. syyskuuta 2009. Musiikkivideo kappaleesta julkaistiin 6. marraskuuta 2009. Albumin toinen single, "The Truth", julkaistiin 11. toukokuuta 2010. Kolmas single, "Alright with Me", julkaistiin 13. lokakuuta 2010.


title: Fläppitaulu

text: Fläppitaulu, myös lehtiötaulu tai selailutaulu, on valkotaulun tapainen toimistotarvike, joka yleensä seisoo kolmella jalalla tai rullajalustalla. Siihen on yläreunasta kiinnitetty paperilehtiö, jonka alla on teline tusseja varten. Fläppitauluja käytetään usein kokoustiloissa, kun halutaan kirjoittaa käsiteltävät asiat ylös kaikkien osallistujien nähtäville ja myöhemmin esimerkiksi muistiin.


title: Fläppitaulu

text: Fläppitaululehtiössä on yleensä noin 50 sivua ja sitä on saatavana ruudutettua ja valkoista. Monissa selailutauluissa on lisäksi tussitauluista tuttu kirjoituspinta, jolloin lehtiötä ei tarvitse käyttää. Sekä taulupintaan, että lehtiöihin käytetään useimmiten tussitauluissa käytettäviä taulukyniä, lehtiöihin siitä syystä, ettei tussiväri imeydy näistä kynistä yleensä useaan paperiin, vaan jää ainoastaan päällimmäiseen.


title: Hailey Duke

text: Hailey Duke (s. 17. syyskuuta 1985 Sun Valley, Idaho) on yhdysvaltalainen alppihiihtäjä. Hän on erikoistunut pujotteluun ja suurpujotteluun.


title: Hailey Duke

text: Alppihiihdon maailmancupissa Duke kilpaili ensimmäisen kerran 25. marraskuuta 2007. Ensimmäiset maailmancupin pisteensä hän saavutti Aspenin pujottelussa marraskuussa 2008 oltuaan 21:s. Parhaimmillaan hän on sijoittunut maailmancupissa kahdeksanneksi Semmeringin pujottelussa 29. joulukuuta 2008.


title: Hailey Duke

text: Val d'Isèren MM-kilpailuissa 2009 Duke oli pujottelussa 41:s. Seuraavana vuonna hän sijoittui Vancouverin olympialaisten pujottelussa 30:nneksi.


title: Anna Goodman

text: Anna Goodman (s. 23. tammikuuta 1986 Montréal) on kanadalainen alppihiihtäjä. Hän kilpailee tekniikkalajeissa, enimmäkseen pujottelussa.


title: Anna Goodman

text: Alppihiihdon maailmancupissa Goodman laski ensimmäisen kerran Söldenin suurpujottelussa 23. lokakuuta 2004. Maailmancupin pisteille hän pääsi ensimmäisen kerran joulukuussa 2007 oltuaan Lienzin pujottelussa 29:s. Parhaimmillaan Goodman on sijoittunut pujottelussa yhdeksänneksi Åressa joulukuussa 2009.


title: Anna Goodman

text: Santa Caterinan MM-kisoissa 2005 Goodman oli alppiyhdistetyssä kuudestoista ja pujottelussa 22:s. Val d'Isèren MM-kisoissa 2007 hän oli pujottelussa kahdestoista ja Garmisch-Partenkirchenin MM-kisoissa 2011 21:s. Vancouverin olympialaisissa 2010 Goodman sijoittui pujottelussa 19:nneksi.


title: Nika Fleiss

text: Nika Fleiss (s. 14. joulukuuta 1984) on kroatialainen entinen alppihiihtäjä. Hän on syntynyt Brežicessä, Sloveniassa.


title: Nika Fleiss

text: Fleiss asuu nykyisin Samoborissa, Kroatiassa. Hän aloitti hiihtämisen 3-vuotiaana ja parhaiten hän on menestynyt pujottelussa.


title: Nika Fleiss

text: Fleiss on edustanut Kroatiaa vuoden 2002 ja 2006 talviolympialaisissa. Salt Lake Cityn kisoissa 2002 hän oli pujottelussa kahdestoista. MM-kilpailuissa hän on sijoittunut pujottelussa kahdeksanneksi St. Moritzissa 2003 ja kymmenenneksi Santa Caterinassa 2005. Nuorten MM-kilpailuissa hän sai hopeaa pujottelussa Mariborissa 2004.


title: Nika Fleiss

text: Alppihiihdon maailmancupissa Fleiss teki ensiesiintymisensä Söldenissä 27. lokakuuta 2001. Hänen paras sijoituksensa on kuudes sija Lenzerheiden pujottelussa kaudella 2004–2005. Kauden 2006-2007 Fleiss joutui olemaan sivussa loukkantumisen vuoksi. Hän ei palattuaan päässyt samalle tasolle kuin ennen loukkaantumistaan, joten hänet tiputettiin Kroatian A-maajoukkueesta. Fleiss lopetti uransa uutisen jälkeen.


title: Katharina Dürr

text: Katharina Dürr (s. 28. heinäkuuta 1989) on saksalainen alppihiihtäjä. Dürr on syntynyt Germeringissä ja on erikoistunut pujotteluun.


title: Katharina Dürr

text: Junioreiden MM-kisoissa Dürr saavutti pujottelussa hopeaa vuonna 2007. Alppihiihdon maailmancupissa Dürr kilpaili ensimmäisen kerran Lienzin pujottelussa 29. joulukuuta 2007, sijoittuen 26:nneksi. Alppihiihdon maailmancupissa hän on sijoittunut parhaimmillaan viidenneksi Flachaun pujottelussa kaudella 2009–2010.


title: Aline Bonjour

text: Aline Bonjour (s. 5. tammikuuta 1985) on sveitsiläinen alppihiihtäjä. Bonjour on syntynyt Lausannessa ja on erikoistunut pujotteluun ja suurpujotteluun.


title: Aline Bonjour

text: Alppihiihdon maailmancupissa Bonjour teki ensiesiintymisensä tammikuussa 2006. Sierra Nevadassa 25. helmikuuta 2007 Bonjour sijoittui seitsemänneksi pujottelussa. Bonjour on myös Sveitsin mestari pujottelussa ja alppiyhdistetyssä.


title: Sandra Gini

text: Sandra Gini (s. 8. helmikuuta 1982) on sveitsiläinen alppihiihtäjä. Sandran veli on Marc Gini, joka on myös alppihiihtäjä.


title: Sandra Gini

text: Junioreiden MM-kisoissa vuonna 2002 Sella Neveassa Sandra Gini otti pronssia pujottelussa heti Veronika Zuzulován ja Maria Rieschin jälkeen. Samana vuonna Gini osallistui ensimmäisen kerran alppihiihdon maailmancupiin.


title: Sandra Gini

text: Kaudella 2006-2007 Gini pääsi ensimmäisen kerran kymmenen joukkoon maailmancupissa, Sierra Nevadassa. Suurin saavutus Giniltä on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 13. tammikuuta 2008 Gini saavutti parhaan maailmancup-sijoituksensa, oltuaan 6:s Mariborin pujottelussa.


title: Rabea Grand

text: Rabea Grand (s. 15. kesäkuuta 1984) on sveitsiläinen alppihiihtäjä. Grand on syntynyt Leukissa ja on erikoistunut pujotteluun ja suurpujotteluun.


title: Rabea Grand

text: Grand osallistui ensimmäisen kerran alppihiihdon maailmancupiin tammikuussa 2005 Mariborissa.


title: Rabea Grand

text: Suurin saavutus Grandilta on pronssimitali Sveitsin joukkueessa alppihiihdon joukkuekisassa Åren MM-kisoissa vuonna 2007. 15. marraskuuta 2008 Grand sijoittui yhdeksänneksi Levin pujottelussa. Hän kilpaili viimeisen kerran tammikuussa 2011.


title: Fanny Chmelar

text: Fanny Chmelar (s. 31. lokakuuta 1985 Weilheim in Oberbayern) on saksalainen alppihiihtäjä.


title: Fanny Chmelar

text: Chmelar osallistui ensimmäisen kerran alppihiihdon maailmancupiin joulukuussa 2005. Ensimmäiset maailmancupin pisteensä hän otti St. Moritzissa tammikuussa 2006. Parhaimmillaan Chmelar on sijoittunut maailmancupissa toiseksi Åren pujottelussa maaliskuussa 2009.


title: Fanny Chmelar

text: Åren MM-kisoissa 2007 Chmelar oli superalppiyhdistetyssä 21:s, Val d'Isèren MM-kisoissa 2009 pujottelussa kahdeksas ja Garmisch-Partenkirchenin MM-kisoissa 2011 pujottelussa viidestoista.


title: Klemetti

text: Klemetti voi tarkoittaa seuraavia:


title: Aleksandr Brjullov

text: Aleksandr Pavlovitš Brjullov (, 10. joulukuuta 1798 Pietari – 21. tammikuuta 1877 Pietari) oli venäläinen arkkitehti ja taiteilija. Taidemaalari Karl Brjullov on hänen veljensä.


title: Aleksandr Brjullov

text: Aleksandr Brjullov opiskeli Andrei Mihailovin johdolla Pietarin taideakatemiassa vuosina 1810–1821. Vuodesta 1822 lähtien hän opiskeli arkkitehtuuria Italiassa ja vuosina 1826–1830 Ranskassa. Vuodesta 1831 lähtien hän toimi Pietarin taideakatemian professorina ja akateemikkona.


title: Aleksandr Brjullov

text: Brjullovin suunnittelemia rakennuksia ovat klassistiset Mihailovski-teatteri ja kaartin joukkojen esikunta (1837–1843) Pietarissa sekä Pulkkalan observatorio (1843–1839). Uusgotiikkaa edustaa Parkalan kirkko (1831) ja romaanista tyyliä Pyhän Pietarin ja Paavalin kirkko Nevski-prospektilla. Arkkitehti osallistui Talvipalatsin sisustamiseen vuoden 1837 tulipalon jälkeen. Hänet tunnetaan myös hienostuneena akvarellimaalarina.


title: Micachu

text: Micachu (oik. Mica Levi) (s. 1987 Surrey) on englantilainen indieartisti ja laulunkirjoittaja. Micachu and The Shapes on rock-trio, jonka muodostavat Mica Levi (laulu/kitara) sekä Raisa Kahn (syntetisaattorit/perkussiot) & Marc Pell (perkussiot). Micachu & The Shapesin musiikki on hankalasti kategorisoitavissa ja sisältää muun muassa Indie rock-, noise- ja elektrovaikutteita.


title: Liard

text: Liard on Ranskassa käytössä ollut kolikko, jonka arvo oli kolme denieriä. Se poistettiin kokonaan käytöstä 1856. Se oli pienin käytössä ollut kolikko ennen Ranskan vallankumousta.


title: Liard

text: Liard oli myös Itävallan Alankomaiden (nykyisin Belgia) rahayksikköä kronenthaleria pienempi yksikkö. Yksi kronenthaler vastasi 254 liardia. Ranskan vallattua Itävallan Alankomaat 1794 kronenthalerin tilalle tuli käyttöön Ranskan frangi.


title: Sovinto

text: Sovinto tarkoittaa oikeudenkäynnin yhteydessä yksityisoikeudellista sopimusta, jossa asianosaiset yksimielisesti toteavat oikeusriidan ratkaisun osapuolia sitovalla tavalla. Yleensä sovintosopimus sisältää molemminpuolisia myönnytyksiä. Jos sovinto ilmoitetaan oikeudenkäynnin aikana tuomioistuimelle, tämä voi asianosaisten pyynnöstä vahvistaa sovinnon niin, että se tulee tuomion veroiseksi. Sopimus on tosin pätevä ilman tuomioistuimen vahvistustakin. Sopimus saa olla vapaamuotoinen, ellei siihen sisälly kiinteistön luovutusta tai sitoumusta luovutukseen, jolloin sopimus on tehtävä kiinteistön kaupan tavoin.


title: Sovinto

text: "Prosessuaalinen sovinto" tehdään tuomioistuimessa vireillä olevassa jutussa ja se päättää oikeudenkäynnin. Tällainen sopimus on mahdollinen vain sellaisten vaatimusten yhteydessä, joissa asianosaiset voivat päättää eli dispositiivisissa asioissa. Jos oikeus vahvistaa sopimuksen, se voidaan panna täytäntöön lainvoimaisen tuomion tavoin, eikä asiaa voida enää ottaa uudelleen oikeudenkäynnin kohteeksi. Prosessuaalinen sovinto voidaan tehdä vielä muutoksenhakuvaiheessakin eli hovioikeuden ja korkeimman oikeuden käsitellessä asiaa.


title: Sovinto

text: "Epävarsinainen sovinto" on sellainen sopimus, jossa henkilö riidan välttääkseen suostuu toisen henkilön vaatimuksiin, vaikka ei saa tältä mitään myönnytyksiä. Tällainenkin sopimus on osapuolia sitova.


title: Sovinto

text: Oikeudellisen konfliktin ratkaiseminen tekemällä sovinto säästää asianosaiset oikeusprosessin aiheuttamilta kustannuksilta ja oikeuden ratkaisuun sisältyvältä epävarmuudelta, jollainen oikeudenkäyntiin useimmiten liittyy. Aina tuomioistuimen ratkaisukaan ei tyydytä riidan osapuolia. Sovinto auttaa estämään osapuolten välisten liikesuhteiden ja henkilökohtaisten suhteiden katkeamisen ja se säästää myös oikeuslaitoksen resursseja.


title: Sovinto

text: Riita-asioissa voidaan joissakin tapauksissa saada apua lainkäytön tukielimiltä, jollaisia ovat esimerkiksi kuluttajariitalautakunta, liikennevahinkolautakunta ja potilasvahinkolautakunta. Jutun esivalmistelun eräänä tehtävänä on selvittää, onko asiasta mahdollista sopia (oikeudenkäymiskaari, 4/1734, 5:19). Tuomarin on lisäksi pyrittävä saamaan asianosaiset sopimaan dispositiivinen eli tahdonvaltainen riita-asia (oikeudenkäymiskaari 5:26). Tuomarin ei kuitenkaan pidä yrittää pakkosovintoa, sillä asianosaisilla on oikeus saada jutussa tuomioistuimen ratkaisu. Rikosasioissa asianosaiset voivat sopia rikosvahingon korvaamisesta. Asianomistaja ja rikollinen voivat sopia myös rangaistusvaatimuksesta, mutta jos kyseessä on virallisen syytteen alainen rikos, voi syyttäjä silti käyttää syyteoikeuttaan.


title: Birger Wiedersheim-Paul

text: Birger Alfred Wiedersheim-Paul (5. heinäkuuta 1897 Helsinki – 11. joulukuuta 1934) oli suomenruotsalainen runoilija.


title: Lambert Valdemar Müller

text: Lambert Valdemar Müller (19. marraskuuta 1868 Lohtaja – 7. toukokuuta 1934 Tammisaari) oli suomalainen näytelmäkirjailija joka käytti nimimerkkiä "Set Volmari".


title: Magda Genuin

text: Magda Genuin (s. 17. kesäkuuta 1979 Agordo, Bellunon maakunta, Italia) on italialainen entinen maastohiihtäjä.


title: Magda Genuin

text: Genuin sijoittui Sapporon MM-kilpailuissa 2007 10 kilometrin vapaan hiihtotavan kilpailussa 12:nneksi. Liberecin MM-kisoissa 2009 hän oli vapaan tyylin sprintissä kolmastoista. Vancouverin olympialaisissa 2010 hän sijoittui perinteisen tyylin sprintissä viidenneksi.


title: Magda Genuin

text: Genuin sijoittui maailmancupin vapaan hiihtotavan sprinttikilpailussa parhaimmillaan toiseksi Rybinskissä kaudella 2009–2010. Kolmas hän oli Canmoressa kaudella 2007–2008 sekä Rybinskissä ja Valdidentrossa kaudella 2008–2009. Lisäksi hän voitti Arianna Follisin kanssa parisprintin Vancouverissa tammikuussa 2009 sekä Düsseldorfissa loppuvuodesta 2009 ja 2010. Sprintticupin kokonaispisteissä hän oli seitsemäs kaudella 2008–2009.


title: Magda Genuin

text: Genuin lopetti uransa syksyllä 2011.


title: Jane Moilanen

text: Jane Elisabet Moilanen (o.s. Korri, s. Nokia) on suomalainen mainonnan ja markkinoinnin ammattilainen ja yksi henkilöstökonsultointiyritys M Talent Oy:n perustajista. Koulutukseltaan hän on ekonomi ja valtiotieteiden kandidaatti.


title: Jane Moilanen

text: Jane Moilanen toimi tätä ennen perustamansa House of Branding -konsulttiyhtiön toimitusjohtajana. Vuosina 1998–2008 hän työskenteli TeliaSoneran brändi- ja markkinointijohdon tehtävissä Suomessa ja Ruotsissa. Sonerassa hän toimi myös useissa kansainvälisissä, uuden liiketoiminnan käynnistämisprojekteissa.


title: Jane Moilanen

text: Ennen TeliaSoneraa Moilanen loi uransa mainostoimistoissa vuodesta 1982 ja nousi McCann Helsingin toimitusjohtajaksi 33 vuoden iässä. Jane Moilasella on ollut uransa aikana lukuisia luottamustehtäviä, mm. QPR Software Oyj:n, World Trade Center Helsinki ry:n ja Suomen markkinointijohto ry:n hallituksen jäsen, sekä Mainostoimistojen Liiton ja IIC Finland ry:n hallituksen puheenjohtaja. Hän oli myös jäsenenä pääministeri Lipposen nimeämässä "Suomi Strategia" -työryhmässä.


title: Hymni Zeukselle

text: Hymni Zeukselle () on Kleantheen kirjoittama lyhyt, 39 riviä käsittävä heksametrimuotoinen runo. Se yhdistelee uskonnollisia aiheita ja filosofiaa stoalaisesta näkökulmasta.


title: Hymni Zeukselle

text: Hymni on ainoa varhaisen stoalaisen koulukunnan ajoilta säilynyt (lähes) kokonainen teksti. Se on säilynyt nykyaikaan yhtenä käsikirjoituksena koodeksissa nimeltä Codex Farnesinus. Tutkijat katsovat, että tekstissä on yksi aukko säkeessä 30.


title: Hymni Zeukselle

text: Runo esittää itse olevansa tarkoitettu hymniksi. Se voidaan jakaa kolmeen osaan: jumalan kutsuminen avuksi, argumentti ja rukous. Alussa runo ylistää Zeusta. Zeus yhdistetään maailman alkusyyhyn ja hallitsijaan, joka ohjaa koko kaikkeutta. Ihmiset ovat jumalan kuva ainoina koko luomakunnassa.


title: Hymni Zeukselle

text: Hymni on huolestunut ihmisistä, jotka eivät välitä tästä totuudesta, eivätkä näe tai kuule jumalan universaalia lakia. Sen sijaan jotkut tavoittelevat kunniaa, jotkut rahaa ja jotkut nautintoja. Zeusta pyydetään pelastamaan ihmiset tästä tietämättömyydestä. Rukous toimii siis muistutuksena ja kehotuksena ihmisille, että he eläisivät jumalallisen maailmanjärjestyksen mukaan.


title: Hymni Zeukselle

text: Siitä, miten runo liittyi stoalaisen koulukunnan rituaalisiin käytäntöihin, sen enempää kuin käytännöistä itsestäänkään, ei ole tietoa.


title: Tati

text: Tati voi tarkoittaa seuraavia:


title: Auma

text: Auma on kumpumainen rakenne lähinnä maataloustuotteiden säilyttämiseen ulkosalla. Aumat ovat joko pyöreitä tai pitkulaisia ja tarkoitettu muutaman päivän, viikon tai yli talven kestävään varastointiin.


title: Auma

text:
Auma juureksia varten tehdään niin, että pellolta kaivetaan ruokamulta pois parin metrin leveydeltä. Varastoitavat juurekset ladotaan kuoppaan ylöspäin suippenevaksi, noin metrin korkuiseksi keoksi. Keko peitetään oljilla ja noin 30 cm:n multakerroksella.
Ennen pyöröpaalien aikaa myös AIV-rehua varastoitiin toisinaan ulkosalle tehtyihin aumoihin. Turvesoilla koneiden irralleen jyrsimä, kuiva turve kootaan samaten suuriksi aumoiksi odottamaan kuljetusta. Aumoja tehdään myös esimerkiksi teollisuuteen toimitettavasta sokerijuurikkaasta tai tärkkelysperunasta: korjattu sato syötetään nosto-/korjuukoneesta maahan tai siirretään ja kipataan kärryillä sovittuun paikkaan, josta tavara on sovittu noudettavaksi rekalla, jossa on hydraulinen kuormaamiskoura.


title: Auma

text: Jos auma on tarkoitettu pakkassäilytykseen, se on katettava huolella eli eristettävä lämpimäksi. Tällöin auma voidaan esimerkiksi vuorata kuivaheinällä, jonka vaipan päälle asetellaan sadesuojapressu, jolloin heinä normaalin eristävyytensä lisäksi hiljalleen pressun alla käydessään/mädätessään estää varastoitavaa satoa jäätymästä.


title: Auma

text: Perinteisen maatalouden aikaan kuivuneista toukoviljalyhteistä koottiin toisinaan pellolle pyöreitä reilun puolentoista metrin korkuisia aumoja puintia odottamaan. Ruislyhteistä pystytettyä vastaava rakenne oli paljon korkeampi ja sitä sanottiin keoksi tai ruislavaksi. Kuivaheinästä koottu talvisäilytyskasa ei ole koskaan nimeltään auma, vaan sen nimenä on pyöreämuotoisena keko tai suova ja pitkänomaisena pieles.


title: Otto Engelbrekt Jaatinen

text: Otto Wilhelm Engelbrekt Jaatinen (7. marraskuuta 1881 Viipuri – 25. kesäkuuta 1934 Helsinki) oli suomalainen näytelmäkirjailija joka käytti nimimerkkiä "Otto Vilho". Jaatisen päätyö oli pankkiirin sekä myöhemmin Helsingin satamajohtajan.


title: Otto Engelbrekt Jaatinen

text:
Omalla nimellä:
Nimimerkillä "Otto Vilho":


title: José María López

text: José María "Pechito" López (s. 26. huhtikuuta 1983 Río Tercero) on argentiinalainen autourheilija. Hän ajoi GP2-sarjassa kausina 2005 ja 2006 DAMS ja Super Nova -talleissa voittaen yhden kilpailun. López on ollut myös Renaultin testikuskina. Vuonna 2010 Lópezin oli tarkoitus kilpailla Formula 1 -sarjassa US F1 -tallin kuskina. Talli kuitenkin kaatui rahoitusongelmiin ja López jäi ilman tallipaikkaa. Hän siirtyi TC 2000 -sarjaan samana vuonna. Vuonna 2013 López ajoi kaksi kilpailua WTCC-sarjassa kotiradallaan Argentiinassa, jossa hän ajoi toisen kilpailun voittoon. Vuonna 2014 López ajoi täyden kauden WTCC-sarjassa uuden Citroën-tehdastallin kuljettajana. Hän voitti kauden aikana lukuisia kilpailuja ja onnistui lopulta voittamaan WTCC-sarjan mestaruuden heti ensi yrityksellään.


title: José María López

text: López siirtyi ajamaan Formula E -sarjaan DS Virgin Racing -talliin kaudeksi 2016–2017.


title: Pentti Pussinen

text: Pentti Pussinen (s. 7. kesäkuuta 1991 Tampere) on suomalainen jalkapalloilija, joka on edustanut Kakkosessa pelaavaa Ilvestä maalivahtina. Pussinen on Tampereen Ilveksen kasvatti ja edustaa Suomea U-19 maajoukkueessa, lisäksi hänet on valittu TamU Akatemian maalivahdiksi. Kaudella 2009 Pussinen sai vastuuta PP-70n maalivahdin Tero Kinnusen loukkaannuttua, jolloin Pussinen torjui lähes puolet PP-70:n otteluista.


title: Pentti Pussinen

text: Pussinen opiskelee tällä hetkellä Philadelphiassa Drexel Universityssä jalkapallostipendillä ja pelaa Drexel Dragonseissa.


title: Valkohammas

text: Valkohammas voi viitata seuraaviin asioihin:


title: EUFORIA-projekti

text: EUFORIA (EU Fusion fOR Iter Applications) on Euroopan unionin 7. puiteohjelmasta rahoitettu projekti, jonka tavoitteena on kehittää fuusion mallinnusyhteisölle kokonaisvaltainen laskentainfrastuktuuri yhdistämällä grid- ja suurteholaskentaa.


title: EUFORIA-projekti

text: EUFORIA-projekti tulee parantamaan ITER-reaktorin kokoluokan plasmanmallinnuskapasiteettia optimoimalla ja integroimalla joukon kriittisiä reuna- ja ydinkuljetusohjelmistoja grid- ja suurtheholaskentaympäristöihin. Tämä erilaisten laskentaympäristöjen käyttöönotto on tärkeä osa projektia. Projektissa erityisesti uutta on mahdollisuus linkittää ja yhdistää dynaamisesti eri laskenta-alustoilla suoritettuja ohjelmia yhdeksi yhdistetyksi työksi käyttäen erityistä töiden hallintamoottoria, joka tarjoaa tarvittavan integraation plasmanmallinnussovelluksille. Näin luotu yhdistetty laskentaympäristö lisää huomattavasti fuusioplasman mallintamiskapasiteettia ja tarjoaa samalla uuden laskenta-alustan fuusioyhteisölle.


title: EUFORIA-projekti

text: EUFORIA-projekti muodostuu kahdesta osiosta, joita aluksi toteutetaan rinnan, mutta jotka projektin myöhemmässä vaiheessa yhdistetään. Ensimmäinen osio on kehitys ja käyttöönotto -osio, jossa projektiin valittuja ohjelmia optimoidaan ja muokataan grid- ja suurtheholaskenta-alustoille soveltuviksi. Oleellisena tässä osiossa on laskentainfrastruktuurin käyttöönotto, jota kehitetään projektiin osallistuville. Niinpä tämä osio on pääasiassa tarkoitettu ohjelmien ja sovellusten kehittäjille, koska pääpaino on plasmafyysiikkaohjelmien toteutuksessa ja ohjelmien rakenteessa. Jotta projektin tuottama hyöty ei jäisi vain projektiin osallistuville, vaan leviäisi laajemminkin fuusionmallinnusyhteisöön, yleisiä kursseja järjestetään sovellusten mukauttamisesta eri laskenta-alustoille. Lisäksi saadut tulokset fuusio-ohjelmien kehitystyöstä julkaistaan yleisesti saataville sekä opastetaan uusia ohjelmien kehittäjiä heidän tuodessaan ohjelmansa EUFORIA-projektiin. Tämä vaihe yksistään tekee suuren harppauksen fuusion mallinnuskapasiteetissa.


title: EUFORIA-projekti

text: Toinen vaihe projektista keskittyy standardointiin ja integrointiin. Tässä vaiheessa on kaksi osiota. Teknologiapainotteisessa osiossa kehitetään työkaluja ja teknologioita, jotta käyttäjille saataisiin läpinäkyvä menetelmä resurssien jakamiseen ja aikatauluttamiseen sekä mallinnusohjelmien dynaamiseen yhdistämiseen. Käyttäjä ja fysiikka -painotteisessa osiossa muodostetaan optimoiduista ohjelmista monimutkaisia kokonaisuuksia, joissa yhdistetään standardoiduilla tietorakenteilla ja tiedonsiirtomenetelmillä ohjelmia yhdeksi kokonaisuudeksi. Avainkomponentteja näissä ovat yhteiset tietorakenteet niin reuna- kuin ydinplasmasimulaatioille, yhdistettyjen töiden hallintatyökalut ja tiedon käsittely ja visualisointiohjelmat. Myös tämä vaihe yksinään on merkittävä askel fuusionmallinusyhteisön mallinnuskapasiteetissa ja -kyvyssä.


title: EUFORIA-projekti

text: EUFORIA-projektille on asetettu seuraavat tavoitteet:


title: EUFORIA-projekti

text: Näiden tavoitteiden lisäksi on useita tiedonlevittämis- ja kontaktien luomisaktiviteetteja, joilla fuusioyhteisölle saadaan levitettyä tietoa laskentainfrastruktuurista, ja joilla projektissa ollaan yhteydessä muihin vastaaviin infrastruktuuri- ja tutkimusprojekteihin.


title: EUFORIA-projekti

text: Työt projektissa jaetaan erityisille työryhmille, joiden työ koordinoidaan varmistaakseen eri työvaiheiden valmistuminen ajallaan. Tarpeellisen johtamisorganisaatioon ja resursseihin projektin eri tasoilla on erityisesti panostettu.


title: EUFORIA-projekti

text: EUFORIA-konsortio koostuu 14 eurooppalaisesta instituutista:


title: EUFORIA-projekti

text: Verkostoituminen


title: EUFORIA-projekti

text: Palveluaktiviteetit - infrastruktuurin käyttöönotto


title: EUFORIA-projekti

text: TutkimusaktiviteetitNA1-työryhmän tehtävänä on konsortioiden hallinnollinen tukeminen ja johtaminen. Myös eri tutkimus- ja palveluaktiviteettien koordinointi on tämän työryhmän tehtävänä, erityisesti painottuen eri aktiviteettien väliseen viestintään.Onnistunut hallinnointi näkyy koko projektin tuloksissa ja saavutetaan jatkuvalla projektin seurannalla sekä aktiviteettien välietapeilla.


title: EUFORIA-projekti

text: NA2-osio tuottaa tarvittavaa dokumentaatiota sekä opetusta, jotta projektin suurteholaskenta- ja Grid-infrastuktuuri saadaan käyttöön. NA2 sisältää opetusohjelman, joka on suunniteltu auttamaan käyttäjiä tarvittavien tietojen ja taitojen hallitsemiseen käyttääkseen laskentainfrastuktuuria.Projektista tiedottaminen on erittäin olleellista, jotta mahdolliset käyttäjät saavat tietoa mitä projekti voi heille tarjota. Tiedon pitää olla stimuloivan houkuttelevaa ja korostaa hyötyjä joita saa liittyessään DEISA:an, EGEE:hen ja EUFORIA:n grid ja hpc -yhteisöihin. Mahdollisille käyttäjille suunnatuista opetustilaisuuksista tiedottaminen on myös oleellinen osa tiedottamista ja tämän osion oletetaan tuottavan yleiskuva koko projektista.Tämän aktiviteetin tavoitteena on tarjota kehittynyt grid-infrastuktuuri tieteelliseen laskentaan fuusion tutkimuksessa Euroopan tutkimusalueella. Tässä osiossa hajautetun laskennan resurssit yhdistetään yhdeksi koherentiksi grid-palveluksi, joka mahdollistaa tutkijoille uusien tieteellisten haasteiden käsittelyn.Tämän projektin ympäristö riippuu grid-laskennan pohjautuvan tutkimuksen keskittymisestä Euroopassa. Infrastuktuuri tulee olemaan yhteensopiva EGEE-välitysohjelmiston palveluiden kanssa ja näin auttaa grid-välitysohjemistojen standardoinnissa ja e-infrastuktuurin vahvistamisessa Euroopassa. Tämän saavuttamiseksi käytetään kansainvälisten toimijoiden, kuten e-IRG:n ja GGF:n suosituksia.


title: EUFORIA-projekti

text:
SA2:n tavoite on tarjota ohjelmien kehittäjille ja tutkijoille turvallinen yhteys suurteholaskentapalveluihin ja tukipalvelut eri supertietkonekeskuksista. (CSC, BSC, EPCC)
Palveluita tarvitsevat JRA2:n ohjelmoijat, jotka keskittyvät optimoimaan fuusionmallinnusohjelmistoja. Jotta optimointityötä voidaan tehdä kunnolla, on ohjelmoijilla ja tutkijoilla oltava sopiva laskentaympäristö testausta, virheiden etsintää ja ajamista varten. Lisäksi supertietokoneita tarvitaan soveltuvuustesteihin ja tutkijoiden ajoihin.Tarjota tieteellisille käyttäjille käyttäjätukimekanismi, jotta he voisivat saada EUFORIA-projektin tarjoamat grid- ja HPC-laskentapalvelut käyttöönsä nopeasti ja tehokkaasti. Käyttäjille tulee olemaan yksi käyttöliittymä, joka tarjoaa keskeiset yhteydet samalla hyödyntäen osaamista osallistujainstituuteista. Käyttöliittymä tarjoaa rekisteröitymisen, resurssien ja käyttäjätilin hallinnan sekä käyttötuen kaikille käyttäjille.Tässä aktviteetissa pilottijoukko plasman reuna- ja ydinkuljetusmallinnusohjelmia mukautetaan grid-laskentaan. Tärkein tavoite on tutkia grid-laskennan mahdollisuuksia fuusiotutkimuksessa aloittaen pienestä pilottiohjelmien joukosta, jotka vaikuttavat sopivimmilta grid-laskentaan. Ensimmäisessä vaiheessa joukko sarjaohjelmia muokataan grid-laskentaan. Toisessa vaiheessa kaksi kytkettyä ohjelmaa asennetaan grid-alustalle testausta varten. Erityisesti huomiota kiinnitetään rinnakkais- ja sarjatöiden yhdistämisessä siihen millaista hyötyä uudella sekalaskentastrategialla voisi olla tulevaisuuden fuusiotutkimuksessa. Ohjelmien sopeuttamisessa ja tiedon hallinnassa opitut asiat käytetään arvokkaana tulevissa fuusiosimulaatioissa ja -kokeiluissa.JRA2-aktiviteetissa joukko keskeisiä plasmafysiikkaohjelmia muokataan osallistuvissa HPC-keskuksissa oleville rinnakkasisupertietokoneille. Tavoitteena on saada ohjelmat toimimaan nopeammin ja käyttämään useampia suorittimia, jotta voitaisiin laskea huomattavasti suurempia ongelmia ja siten saada fuusionmallinnuskapasiteettia lähemmäksi fuusioreaktorin täysimittaista mallintamista. Ohjelmat tullaan suunnitelemaan toimivaksi tehokkaasti nykyisillä teraskaalan - ja myös seuraavan sukupolven petaskaalan - supertietokoneilla.Erillistien ohjelmien ja modulien kytkeminen yhteen vaatii koordinointia ja tietorakenteiden hallintaa sekä resurssien jakamista toimiakseen tehokkaasti. Workflow:n hallintatyökalu helpottaa integraatioprosessia ja tarjoaa rungon lisätehtävien, kuten töiden interaktiiviselle seuraamiselle ja ohjaamiselle. Aktiviteetti tarjoaa myös mahdollisen aloituskohdan standardoiduille tietorakenteille ja jälkikäsittelytyökaluille.Tämän aktiviteetin tavoitteena on tarjota joukko yhtenäisiä visualisointityökaluja Euforia:n laskenta-alustaan integroiduille ohjelmille. Joitakin näistä työkaluista käytetään ohjelmien tuottamien tulosten jälkikäsittelyyn ja joitakin integroidaan yhdistettyjen töiden hallintaan mahdollistaen ajonaikaisen visualisoinnin ja monitoroinnin yhdistetyissä töissä. Kehitettävät visualisointityökalut pohjautuvat olemassa oleviin ohjelmiin, kuten pythoniin, numpyyn, matplotlib:iin ja VTK:hon.


title: Somosen kirkko

text: Somosen kirkko on suuri siirtolohkare, joka sijaitsee Oikaraisen kylässä Rovaniemellä.


title: Somosen kirkko

text: Tarinan mukaan väki on kerääntynyt kiville seurustelemaan, tanssimaan, lyömään korttia ja juopottelemaan. Kerrotaan että jumalattomaksi mennyt meininki loppui, kun hurskas Ukko-Somonen puuttui peliin. Hän alkoi saarnata keskiaikaista kirkkoa muistuttavan paaden luona. Hänen muistokseen paikka sai nimen Somosen kirkko. Myöhemmin päätyyn on laitettu puuristi ja viereiselle lohkareelle on pystytetty kellotapuli.


title: Pro Patria

text: Pro Patria voi tarkoittaa jotakin seuraavista asioista:


title: Reichs-Rundfunk-Gesellschaft

text: Reichs-Rundfunk-Gesellschaft oli saksalainen vuonna 1925 toimintansa aloittanut radioverkko, jonka alaisuudessa toimi yhdeksän radioasemaa eri puolilla Saksaa. Vuodesta 1933 alkaen verkko toimi Kansanvalistus- ja propagandaministeriön alaisuudessa. Verkon lähetystoiminta lakkasi toisen maailmansodan lopussa, mutta virallisesti päätös verkon taustalla olleen yrityksen alasajosta tehtiin vasta kesäkuussa 1951 ja alasajoprosessi kesti vuoteen 1961 saakka.


title: Chopin (votka)

text: Chopin on säveltäjä Frédéric Chopinin mukaan nimetty puolalainen votkamerkki (40 t-%). Neljästi tislattava votka valmistetaan Podlasien alueen perunoista. Pohjois-Amerikkaan Chopin tuli saataville ensi kertaa vuonna 1997.


title: Vaijeri

text: Vaijeri (< 'metallilanka') on metallilangoista, useimmiten teräslangoista kierretty köysi. Vaijereita käytetään lukuisissa sovelluksissa, muun muassa sähköjohtoina, vinssien vetoköysinä, hissien ja nostureiden nostoköysinä sekä mastojen, riippusiltojen ja muiden rakenteiden tukiköysinä.


title: Vaijeri

text: Lankojen määrä ja halkaisija määrittävät vaijerin ominaisuuksia. Paksummat langat antavat vaijerille korroosion- ja kulutuksenkestävyyttä ja ohuemmat langat tekevät vaijerista notkeamman ja helpomman käsitellä. Vaijeri päättyy usein koussin suojaamaan silmukkaan tai vaijerin kiristys- ja lukitusmekanismiin.


title: Oscar-gaala 2010

text: Oscar-gaala 2010 on 82. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2009 parhaille elokuville. Gaala järjestettiin 7. maaliskuuta 2010 Kodak-teatterissa, Hollywoodissa. Gaalan televisioi Yhdysvalloissa ABC ja sen juonsivat Steve Martin ja Alec Baldwin. Martin juonsi gaalan kolmatta ja Baldwin ensimmäistä kertaa.


title: Oscar-gaala 2010

text: "The Hurt Locker" sai gaalassa parhaan elokuvan palkinnon. Se sai myös yhteensä eniten palkintoja, kun sille myönnettiin kuusi palkintoa. Eniten ehdokkuuksia oli "The Hurt Lockerille" ja "Avatarilla", jotka olivat ehdolla yhdeksässä kategoriassa. Parhaasta miespääosasta palkittiin Jeff Bridges elokuvasta "Crazy Heart" ja parhaasta naispääosasta Sandra Bullock elokuvasta "Elämä pelissä".


title: Oscar-gaala 2010

text: Elokuva-akatemian presidentti Sid Ganis ilmoitti kesäkuussa 2009, että Oscar-gaalassa on ensimmäisen kerran sitten vuoden 1944 gaalan kymmenen ehdokasta parhaan elokuvan palkinnon saajaksi. Ehdokkaat Oscar-palkintoihin ilmoitettiin 2. helmikuuta 2010.


title: Oscar-gaala 2010

text: Kunnia-Oscarit jaettiin jo marraskuussa 2009 erillisessä seremoniassa.


title: Lari Laurikkala

text: Lari Laurikkala (s. 1990 ) on suomalainen näyttelijä, joka on tullut tunnetuksi Niko Vainion roolistaan sarjassa "Salatut elämät". Laurikkala on ylioppilas ja opiskelee konetekniikkaa Aalto-yliopiston teknillisessä korkeakoulussa.


title: Lari Laurikkala

text: Laurikkalan esittämä Niko Vainio nähtiin sarjassa marraskuusta 2009, vuoden 2011 marraskuuhun. Laurikkala vieraili sarjassa tammi-helmikuussa 2014.


title: Lari Laurikkala

text: "Salatut elämät" -sarjasta pitämänsä tauon aikana Laurikkala suoritti asepalveluksen Santahaminassa. Armeijan jälkeen hän keskittyi oman yrityksensä pyörittämiseen ja lähti mukaan lääkinnällisiä sieniä myyvään yritykseen.


title: Keskinen talousalue

text: Keskinen talousalue () on yksi Venäjän 12:sta talousalueesta. Siihen sisältyy Brjanskin alue, Ivanovon alue, Kalugan alue, Kostroman alue, Moskovan liittovaltiokaupunki, Moskovan alue, Orjolin alue, Rjazanin alue, Smolenskin alue, Tulan alue, Tverin alue, Vladimirin alue ja Jaroslavlin alue. Alueen pinta-ala on 483 000 km² ja väkiluku on 30,5 miljoonaa (2002). Väestötiheys on 62 as./km² ja kaupungistumisaste 83 %.


title: Uralin talousalue

text: Uralin talousalue () on yksi Venäjän 12:sta talousalueesta. Se sisältää Baškortostanin tasavallan, Tšeljabinskin alueen, Kurganin alueen, Orenburgin alueen, Permin aluepiirin, Sverdlovskin alueen ja Udmurtian tasavallan. Alueen pinta-ala on 824 000 km², väkiluku on 20 436 000 asukasta, väestötiheys 25 as./km² ja kaupungistumisaste 74%.


title: Gnesta

text: Gnesta on entinen Ruotsin kauppala ja nykyinen Gnestan kunnan keskustaajama. Gnesta sijaitsee Södermanlandin historiallisessa maakunnassa Frösjön-nimisen järven etelärannalla. Se kuuluu pääosin Gnestan kuntaan Södermanlandin läänissä, mutta pieniltä osin myös Södertäljen kuntaan Tukholman läänissä. Taajamassa oli vuoden 2010 lopussa 5 562 asukasta. Gnestan kunnan osuus taajamasta on 5 478 asukasta ja Södertäljen kunnan 84 asukasta.


title: Gnesta

text: Gnestan kylä mainitaan ensimmäistä kertaa vuonna 1383, "Gnytlistum". Kylässä oli kauan kestikievari. Gnestan kehittymiseen vaikutti ratkaisevasti rautatieaseman rakentaminen 1880-luvulla.


title: Gnesta

text: Gnesta on antanut nimensä Gnestamallille, "Gnestamodellen", jonka mukaan rautatieaseman ympärille rakennettiin muitakin rakennuksia rautatietä varten. Gnestasta tuli selväpiirteinen rautatietaajama.


title: Gnesta

text: Gnestasta käydään töissä Södertäljessä, mutta myös Tukholmassa ja Nyköpingissä. Gnesta, Södertälje ja Tukholma tulevat liittymään samaan lähiliikennejunaverkostoon, "Storstockholms Lokaltrafikiin". Gnestasta myös lähtee alueellinen juna, "Sörmlandspilen" (vuodesta 2007), Tukholmaan ja Hallsbergiin, eli sieltä voi matkustaa kaikkialle Ruotsiin.


title: Palavien tasankojen taistelu

text: Palavien tasankojen taistelu on fiktiivinen taistelu, joka käytiin Christopher Paolinin romaanissa Esikoinen Palavilla tasangoilla Jietjoen varrella Surdassa.


title: Palavien tasankojen taistelu

text: Ajihadin kuoleman jälkeen tämän tytär Nasuada vei Vardenit Farthen Dûrista Surdaan, josta Galbatorix löysi heidät vakoilijaryhmänsä Mustan käden kautta Vardenien oleilevan ja kokosi mahtavat sotavoimansa kukistaakseen sekä Vardenit että surdalaiset samaan aikaan. Vardenien vakooja Urû'baenista havaitsi noin satatuhatpäisen armeijan marssineen kaupungin ohitse yöaikaan, kun Vardenit olivat luulleet näiden olevan edelleen Gil'eadissa Murtahgin


title: Palavien tasankojen taistelu

text: Heikompi surdalaisten ja vardenien armeija aloitti taistelun hyökkäämällä ensin ja olikin aluksi niskan päällä, kunnes Valtakunta sai käännetyä miesylivoimansa hyväkseen. Valtakunta pääsi niskan päälle, ja vardenit, surdalaiset ja urgalit olivat alakynnessä. Silloin Palaville tasangoille saapuivat tuhannet kääpiöt kuninkaansa Hrotgarin johdolla ja hetkeä myöhemmin myös joelle rantautui Lohikäärme-nimisellä aluksella satakunta carvahallilaista johtajanaan Eragonin veli Roran, mikä käännytti jälleen taistelun kulun jälleen valtakuntaa vastaan. Muita taisteluun osallistuneita maageja taitavampien Kaksosten liittyminen taisteluun pakotti jälleen vardenit, surdalaiset, urgalit ja kääpiöt perääntymään, kunnes Roran surmasi kaksoset vasarallaan. Taisteluun liittyi lopussa vielä myös uusi lohikäärme, Thorn, ja sen ratsastaja, Murtagh, joka surmasi Hrothgarin, ennen kuin Eragon haastoi tämän kaksintaisteluun ja hävisi. Voitostaan huolimatta Murtagh jätti Valtakunnan joukot häviämään taistelun ja lähti itse otettuaan ensin isänsä, Morzanin miekan, Zar'rocin, Eragonilta ja kerrottuaan heidän olevan veljeksiä.


title: Helenan ylistys

text: Helenan ylistys () on Gorgiaan kirjoittama ylistys Helenalle. Sisältönsä puolesta kirjoitus on enemmänkin Helenan puolustus kuin ylistys: Gorgias pyrkii vapauttamaan Helenan tämän perinteisestä avionrikkojan huonosta maineesta ja syytteistä, joiden mukaan Troijan sota oli hänen syytään. Kirjoitus käsittelee erityisesti puheen voimaa.


title: Helenan ylistys

text: Helena edusti kreikkalaisille sekä seksuaalista halua että äärimmäistä kauneutta. Hän oli Zeuksen ja Ledan tytär, Spartan kuningatar, ja hänen kauneutensa oli välittömänä syynä Troijan sotaan. Sota alkoi, kun jumalattaret Hera, Athene ja Afrodite pyysivät Troijan prinssiä Parista valitsemaan, kuka kolmesta oli kaikkein kaunein (niin kutsuttu Pariksen tuomio). Jokainen pyrki vaikuttamaan Pariksen tekemään valintaan, mutta lopulta tämä valitsi Afroditen, joka lupasi valinnan vuoksi Parikselle puolisoksi kaikkein kauneimman naisen. Paris matkusti tämän jälkeen Kreikkaan, missä hän tapasi Helenan ja tämän puolison Menelaoksen. Helena salli Afroditen vaikutuksesta Pariksen houkutella itsensä Troijaan. He matkustivat Troijaan yhdessä, mikä sai aikaan paitsi sodan, myös suositun kirjallisen tradition, joka syytti Helenaa väärintekijäksi. Gorgias pyrki ylistyksellään vastaamaan tähän perinteeseen.


title: Helenan ylistys

text: Gorgias ja muut sofistit käsittelivät kielen rakennetta ja toimintaa keinona ilmaista tekojen seuraamuksia sekä tapoja, joilla päätökset teoista oli tehty. Tämä on myös Gorgiaan kirjoittaman ylistyksen tarkoituksena. Aristoteleen retoristen puheiden kolmijaon mukaan Gorgiaan puhe on selvästi epideiktinen eli esittävä puhe.


title: Helenan ylistys

text: Gorgias käsittelee kirjoituksessaan mahdollisia syitä sille, miksi Helena lähti Troijaan. Hän selittää, että Helena saatiin ehkä taivuteltua neljällä eri tavalla: jumalten avulla, fyysistä voimaa käyttämällä, puheella ("logos") tai rakkauden vallassa.


title: Helenan ylistys

text: Jos kyseessä oli todellakin jumalten suunnitelma, joka sai aikaan Helenan lähdön Troijaan, tällöin häntä ei voida moittia, koska kukaan ihminen ei voi vastustaa jumalten tahtoa. Gorgias selittää, että luonnon mukaisesti heikot ovat vahvojen hallitsemia, ja koska jumalat ovat ihmisiä vahvempia kaikessa suhteessa, Helena tulisi vapauttaa huonosta maineesta. Jos hänet sen sijaan kaapattiin mukaan väkivalloin, on selvää, että hänen viejänsä teki tällöin rikoksen. Tällöin viejää tulisi syyttää, ei Helenaa.


title: Helenan ylistys

text: Gorgias tarjoaa pisimmän käsittelyn kolmannesta vaihtoehdosta: jos puhe taivutteli Helenan, hänet on vapautettava syytteistä, sillä puhe on mahtava hallitsija, joka saa aikaan jumalaisia tekoja. Hän käsittelee erilaisia puheen lajeja, jotka saavat tällaista aikaan: näitä ovat esimerkiksi runous, innoittuneet loitsut ja valheet. Gorgiaan mukaan puheella taivuttelu saattoi näin viedä nuorelta Helenalta järjen. Näin ollen puheella taivuttelija teki väärin, ja häntä tulisi tällöin syyttää, ei Helenaa.


title: Helenan ylistys

text: Jos taas Helena taivuteltiin rakkauden avulla, hänet tulisi myös vapauttaa syytteistä, koska jos rakkaus on jumala ja sillä on jumalan voimat, kukaan ihminen ei voi vastustaa sitä. Jos rakkaudessa sen sijaan on kyse inhimillisestä sairaudesta ja mielen ymmärtämättömyydestä, sitä ei tule pitää virheenä vaan onnettomuutena.


title: Ruuth

text: Ruuth voi tarkoittaa seuraavia henkilöitä:


title: Colorado City

text: Colorado City voi tarkoittaa seuraavia paikkoja tai kaupunkeja:


title: Tunturihärkki

text: Tunturihärkki ("Cerastium alpinum") on kohokkikasveihin kuuluva, hyvin monimuotoinen vuoristoseutujen ja pohjoisen kasvi. Sitä tavataan Euroopassa ja Pohjois-Amerikassa.


title: Tunturihärkki

text: Monivuotinen tunturihärkki kasvaa 5–20 senttimetriä korkeaksi. Varsi on rento tai koheneva ja kasvi kasvaa mattomaisesti tai löyhästi mätästäen. Lehtien muoto vaihtelee soikeasta lähes tasasoukkaan ja ne ovat kaljuja tai karvaisia, usein myös nystykarvaisia. Kukinto on kaksihaarainen viuhko. Ainakin ylempien kukkien tukilehdet ovat kalvomaisia tai selvästi kalvolaitaisia ja -kärkisiä. Valkoisia kukkia on tavallisesti 1–4 kappaletta. Kukan verhiö ja teriö ovat molemmat viisilehtisiä. Verhiö on 5–10 mm pitkä, tyvestä kulmikas ja verholehdet muodoltaan suippoja tai tylppiä. Teriö on noin 1,5–2 kertaa verhiön pituinen, valkoiset terälehdet ovat kärjestään matalasti kaksihalkoisia. Emin vartaloita on viisi kappaletta. Tunturihärkki kukkii Suomessa kesä-elokuussa. Hedelmä on pitkähkö, 10-liuskainen kota. Siemenet ovat kooltaan 1–1,3 mm, ja niiden pinnassa olevat nystermät ovat leveytensä korkuisia.


title: Tunturihärkki

text: Tunturihärkin ulkonäkö vaihtelee suuresti alalajista riippuen. Alalajien taksonominen asema ja nimistö on epäselvä. Pohjoismaista tunnetaan kolme tunturihärkin alalajia: karvatunturihärkki (ssp. "alpinum"), villatunturihärkki (ssp. "lanatum") ja kaljutunturihärkki (ssp. "glabratum"). Alalajien väliset suurimmat erot ovat niiden karvaisuudessa. Alalajien keskinäistä erottamista vaikeuttaa kuitenkin se, että niiden välimuodot ovat yleisiä. Tunturihärkki voi risteytyä nurmihärkin ("C. fontanum") ja napahärkin ("C. nigrescens" var. "laxum") kanssa.


title: Tunturihärkki

text: Tunturihärkkiä tavataan Euroopassa runsaimmin Fennoskandian vuoristo- ja tunturialueilla, Pohjois-Venäjällä Laatokan Karjalasta Novaja Zemljalle saakka, Islannissa, Skotlannissa, Alpeilla, Karpaateilla, Balkanin niemimaalla, Pyreneillä ja Pohjois-Espanjassa. Lisäksi lajia tavataan Grönlannissa ja Kanadan pohjoisosissa. Suomessa tunturihärkkiä kasvaa runsaimmin Pohjois- ja Keski-Lapissa, Kuusamossa ja Kainuussa. Eteläisimmät esiintymät ovat Pohjois-Karjalassa ja Savossa.


title: Tunturihärkki

text: Tunturihärkit muodostavat ultraemäksisillä serpentiinipohjaisilla kasvualustoilla usein paikallisia serpentiinirotuja. Suomessa näistä harvinaisin on Pohjois-Karjalassa neljällä kasvupaikalla löydetty Kaavin serpentiinirotu, joka on yksi karvatunturihärkin ekotyyppi. Rotu on Suomessa erittäin uhanalainen ja erityisesti suojeltu kasvikanta.


title: Tunturihärkki

text: Suomessa tunturihärkin kasvupaikat vaihtelevat suuresti alalajista riippuen. Lajia tavataan kalliopenkereillä, tunturirinteillä, pahdoilla, tienvarsilla, kyläkentillä ja -niityillä, kosteilla tunturikankailla ja tulvaisilla joenvarsilla. Kaljutunturihärkki on kalkinsuosija, muut alalajit viihtyvät ultraemäksisessä maaperässä.


title: Tanssihitit Vol 17

text: Tanssihitit Vol 17 on Smurffien 17. albumi. Se julkaistiin vuonna 2009.


title: Jane Wiedlin

text: Jane Wiedlin (s. 20. toukokuuta 1958) on yhdysvaltalainen laulaja, joka tunnetaan eritysesti The Go-Go’s -punk-yhtyeen laulajana ja kitaristina. Wiedlin on tehnyt myös soolouraa. Soolouran aikana tehdyistä kappaleista kuuluisin ja menestynein lienee ”Rush Hour”.


title: Buzi

text: Buzi on joki Mosambikissa. Se saa alkunsa Zimbabwessa ja virtaa lännestä itään Manican ja Sofalan makuntien läpi, ja laskeen Intian valtamereen Mosambikin kanaalissa lähellä Beiran kaupunkia.


title: Buzi

text: Joki on 250 km pitkä, ja sen valuma-alue kattaa 31 000 neliökilometriä. Se tulvii säännöllisesti , ja saattaa muodostaa yhtenäisen tulva-alueen läheisen suuren Pungwe-joen kanssa. Vuonna 2006 joelle luotiin tulvavaroitusjärjestelmä.


title: Kurskin ydinvoimalaitos

text:
Kurskin ydinvoimalaitos () on Länsi-Venäjällä, Dneprin sivujoki Desnan haarajoki Seimin eteläpuolella sijaitseva RBMK-tyyppinen ydinvoimalaitos. Etäisyys Kurskin kaupunkiin on noin 40 kilometriä. Ukrainan rajalle on noin 60 kilometriä.
Ydinvoimalaitosta palvelevan tekojärven etelärannalla, noin neljä kilometriä voimalaitoksesta itäkaakkoon sijaitsee Kurtšatovin kaupunki, joka rakennettiin voimalan työntekijöille. Vuonna 2010 kaupungin asukasluku oli 42 706 henkeä.


title: Kurskin ydinvoimalaitos

text:
Voimalaitos käsittää neljä toiminnassa olevaa reaktoria, jotka kaikki edustavat riskialttiina pidettyä RBMK-1000 -tyyppiä, joka oli käytössä myös Tšernobylin ydinvoimalassa. Lisäksi kahden reaktorin (Kursk-5 ja Kursk-6) rakentaminen jätettiin 1990-luvulla kesken Tšernobylin onnettomuuden johdosta. Monista vastalauseista huolimatta viidennen reaktorin rakennustyöt aloitettiin uudelleen, mutta ne keskeytettiin vuonna 2012.
Venäjän hallitus hyväksyi marraskuussa 2013 laajan, vuoteen 2030 ulottuvan uusien ydinvoimaloiden hankesuunnitelman. Sen mukaan Kurskin vanhoja reaktoreita korvaamaan rakennettaisiin uusi, Kurskin ydinvoimalan toinen vaihe. Kursk II -hankkeen myötä entisen ydinvoimalan läheisyyteen rakennettaisiin neljä reaktorityypiin VVER-1200 pohjautuvaa voimalayksikköä. Ensimmäinen uuden vaiheen yksikkö pyritään saamaan tuotantokäyttöön vuonna 2020.


title: Uskonkriisi (romaani)

text:
Uskonkriisi on kirkkopoliittinen toimenpide David Eddingsin kirjasarjoissa "Eleniumin taru" ja "Tamulin taru".
Uskonkriisi on sellainen tilanne, että kirkon asema ja olemassaolo ovat vakavasti uhattuina esimerkiksi maahanhyökkäyksen johdosta. Uskonkriisiin liittyy erikoisia piirteitä: kun sitä kerran ehdotetaan, asiasta ei saa enää keskustella vaan on äänestettävä kyllä tai ei. Äänestys on salainen ja yksinkertaisella enemmistöllä toteutettava. Kriisin aikana yksinvaltaa käyttää kirkon päämies, joko arkkiprelaatti tai hänen sijaisensa. Myös kaikki tärkeätkin henkilövalinnat, jopa arkkiprelaatin vaali, menevät jäihin.


title: Uskonkriisi (romaani)

text: Tarinoiden aikana uskonkriisi julistetaan kahdesti: ensin silloin kun Chyrellos joutuu zemokkihyökkäyksen kohteeksi. Näin estetään Anniasin valinta päämieheksi ja hyökkäys torjutaan.


title: Uskonkriisi (romaani)

text: Toisen kerran kriisin julistaa Astelin kirkon päämies arkkimandriitta Monsel, koska se on ainoa keino jolla patriarkka Bergsten saadaan suostumaan korkeimmaksi sotilasjohtajaksi, koska kolmesta suurmestarista yksi on kuollut ja kaksi muuta haavoittunut taistelukyvyttömäksi. Bergsten onkin kova sotilas ja pätevä kenraali.


title: Pungwe

text: Pungwe eli Púngoè on joki Mosambikissa. Se saa alkunsa Zimbabwen itäosassa Inyangani-vuoren juurelta, ja virtaa lännestä itään Manican ja Sofalan maakuntien läpi, ja laskeen Intian valtamereen Mosambikin kanaalissa lähellä Beiran kaupunkia.


title: Pungwe

text: Joki on 400 km pitkä, ja sen valuma-alueen laajuus on 31 000 neliökilometriä. Se tulvii säännöllisesti.


title: Pungwe

text: Jokivarren suurimmat kaupungit ovat Mutare Zimbabwen puolella ja Beira Mosambikissa, jokisuulla.


title: Hanka

text: Hanka voi viitata vaikka seuraaviin:


title: Espoon karmeliittaluostari

text: Espoon Jumalanäidin karmeliittaluostari on katolisen kirkon karmeliittasääntökuntaan kuuluva luostariyhteisö. Ensimmäiset karmeliittasisaret saapuivat Suomeen 1988. Espoossa toimivaan yhteisöön kuuluu tällä hetkellä kuusi sisarta.


title: Anastasija Volotškova

text: Anastasija Jurjevna Volotškova (, s. 20. tammikuuta 1976) on venäläinen prima ballerina.


title: Anastasija Volotškova

text: Volotškova syntyi keskiluokkaiseen perheeseen Pietarissa. Hänen isänsä oli entinen pöytätenniksen Neuvostoliiton mestari ja urheiluvalmentaja, ja hänen äitinsä oli kaupunkiopas. Volotškova on ollut kerran naimisissa, ja hänellä on tytär Ariadna, joka syntyi vuonna 2005. Äiti ja tytär asuvat Pietarissa ja Moskovassa.


title: Anastasija Volotškova

text: Volotškova opiskeli klassista balettia Natalja Dudinskajan johdolla maailmankuulussa Vaganova-akatemiassa. Ollessaan 17-vuotias balettiopiskelija Volotškovasta tuli maineikkaan Mariinski-baletin nuorin solisti, kun hän teki debyyttinsä Odette-Odilen kaksoisroolissa Joutsenlammessa vuonna 1994. Vuonna 1996 hän puolestaan voitti II Kiovan kansainvälinen Serge Lifar -balettikilpailun.


title: Anastasija Volotškova

text: Volotškova tanssi vuosina 1994–1998 Mariinski-baletin solistina esiintyen muun muassa Gisellessä, La Bayadèressä, Pähkinänsärkijässä, Don Quijotessa, Le Corsairessa, Raymondassa, Scheherazadessa, The Firebirdissä, The Fountain of Bakhchisaraissa ja Prinsessa Ruususessa. Hän esiintyi balettiseurueen kanssa myös kiertueilla ympäri maailmaa, mukaan lukien Isossa-Britanniassa, Belgiassa, Ranskassa, Espanjassa, Italiassa, Kreikassa, Itävallassa, Saksassa, Tanskassa, Norjassa, Bahrainissa, Etelä-Koreassa, Japanissa, Kanadassa ja Yhdysvalloissa.


title: Anastasija Volotškova

text: Vuosina 1998–2000 Volotškova esiintyi Bolšoi-baletin prima ballerinana Jekaterina Maksimovan ohjauksessa. Volotškova tanssi muun muassa Gisellessä, Joutsenlammessa, La Bayadèressä, Prinsessa Ruususessa, Raymondassa ja Russian Hamletissa sekä esiintyi balettiseurueen kiertueilla eri puolilla Eurooppaa. Vuonna 2001 Juri Grigorovitš kutsui Volotškovan takaisin Bolšoi-balettiin tämän oltua poissa keskittyessään soolouraansa ulkomailla. Volotškovan esitys Joutsenlammessa Bolšoi-teatterissa toi hänelle arvostetun Prix Benois de la Danse -palkinnon vuonna 2002. Samana vuonna Volotškova sai Venäjän kunnioitettu taiteilija -tunnustuksen.


title: Anastasija Volotškova

text: Useiden erimielisyyksien jälkeen Volotškovan sopimus Bolšoi-baletin kanssa päättyi vuonna 2005. Käytännössä hän oli kuitenkin jättänyt seurueen jo vuonna 2003. Tuolloin hänet ensin erotettiin, mistä nousi maailmanlaajuinen kohu, koska Bolšoi-baletin uutisoitiin erottaneen hänet liian isokokoisena. Moskovalainen tuomioistuin määräsi seurueen palauttamaan Volotškovan virka ja maksamaan tälle tuhansien eurojen vahingonkorvaukset ja menetetyt palkat. Volotškova ei kuitenkaan koskaan palannut.


title: Anastasija Volotškova

text: Volotškova aloitti soolouransa 1990-luvun lopulla. Hän on sittemmin tanssinut solistina New National Theatre Ballet Tokyon, Bordeaux Balletin ja English National Balletin kanssa. Lontoossa vuonna 2001 Volotškova teki debyyttinsä Rodion Shchedrinin baletissa Carmen Suite, joka pohjautuu Georges Bizetin oopperaan Carmen. Alberto Alonso koreografioi baletin alun perin Maija Plisetskajalle Bolšoi-teatteriin, ja Plisetskaja henkilökohtaisesti ohjasi roolin Volotškovalle.


title: Anastasija Volotškova

text: Vuosien varrella Volotškova on esiintynyt lukuisissa gaala- ja sooloesityksissä muun muassa Moskovassa, Pariisissa, Lontoossa, Ateenassa, Lausannessa, Abu Dhabissa ja New Yorkissa. Pelkästään Lontoossa hän on esiintynyt tuotannoissa Royal Albert Hallissa, Royal Opera Housessa, Coliseumissa, Palladiumissa ja Sadler's Wells Theatressa. Volotškova on myös tanssinut prima ballerinana Eremitaaši-teatterissa sekä Juri Grigorovitšin balettiseurueessa esiintyen muun muassa Gisellessä, Joutsenlammessa, La Bayadèressä, Le Corsairessa ja Spartacuksessa. Grigorovitš-baletin kanssa Volotškova on esiintynyt pääasiassa Krasnodarissa, mutta myös esimerkiksi Mariinski-teatterissa.


title: Anastasija Volotškova

text: Hyväntekeväisyysesitystensä avulla Volotškova on lahjoittanut varoja useisiin kohteisiin, erityisesti venäläisille lapsille. Hän on lahjoittanut rahaa muun muassa terveysongelmista kärsiville lapsille, pietarilaisille lastenkodeille ja Beslan-uhreille.


title: Anastasija Volotškova

text: Volotškovasta tuli yksi Venäjän tunnetuimmista julkisuuden henkilöistä 2000-luvun vaihteessa, ja hän esiintyy säännöllisesti lehdissä ja TV-ohjelmissa. Vuonna 2003 hän sai myös mittavaa maailmanlaajuista huomiota, kun Bolšoi-baletin uutisoitiin erottaneen hänet liian isokokoisena.


title: Anastasija Volotškova

text: Tanssijanuransa ohessa Volotškova on myös esiintynyt elokuvissa ja televisiosarjoissa sekä toiminut mallina muun muassa Chopard-jalokiville.


title: Miikka Rousu

text:
Miikka Rousu (29. huhtikuuta 1971 Rovaniemi) on entinen suomalainen jääkiekkoilija, jonka uraa hankaloittivat useat loukkaantumiset. Rousu edusti urallaan SM-liigassa Turun Palloseuraa, Hämeenlinnan Pallokerhoa ja Oulun Kärppiä. Rousu pelasi Kärpissä myös neljä kautta I-divisioonassa ja kauden II-divisioonassa. II-divisioonassa hän edusti myös Kiimingin Kiekko-Poikia. Rousu päätti uransa Ranskan liigassa, ensin pelattuaan kaudella 2001–2002 HC Reimsissa. Pidettyään välivuoden Rousu pelasi uransa viimeisen kauden Ranskan liigan Rouen HE:n joukkueessa. Rousu on voittanut yhden kullan ja kaksi hopeaa SM-liigassa TPS:n joukkueessa kausina , ja .
Kaudella 2010–2011 Rousu valmensi Kittilän Palloseuran Lappi-liigan mestaruuteen.


title: Miikka Rousu

text: KiPS:n mestaruuskauden valmentaja Miika Rousu teki sopimuksen päävalmentajan työstä Ranskan 1. divisioona-joukkue Dunkerquehen 2012–2013.


title: Stefan Bremer

text: Carl Stefan Bremer (s. 19. kesäkuuta 1953 Helsinki) on suomalainen valokuvaaja ja valokuvataiteilija. Osa Bremerin töistä on dokumentaarisia, osa kokeilevampaa taidevalokuvausta. Monet hänen valokuvasarjoistaan esittävät ihmisiä.


title: Stefan Bremer

text: Bremerin valokuvauskipinä syntyi Creamin konsertissa 1967, jonne hän oli lainannut kameran isältään, valokuvaaja Caj Bremeriltä. Pari vuotta myöhemmin hän pyrki isän tietämättä 17-vuotiaana oppisopimuksella Hufvudstadsbladetin kuvatoimistoon Pressfotoon ja pääsikin, ensin filminkehittäjäksi ja siten lehtikuvaajaksi. Bremer opiskeli Taideteollisessa korkeakoulussa 1974–1980. Hän on toiminut myös valokuvaajana monissa lehdissä, kuten Suomen Kuvalehdessä. Hän tuli tunnetuksi Helsingin yöelämän ja rockmuusikkojen kuvaajana ja tätä kautta monien äänilevykansien tekijänä, aluksi kuvaajana ja myöhemmin myös graafisena suunnittelijana. Teatterikuvauksesta tuli hänen työnsä keskeinen osa, kun hän aloitti 1978 Suomen Kansan teatterissa "Pete Q:n" kuvaajana. Teatterikuvista hän järjesti Teatterimuseossa loppuvuodesta 2011 näyttelyn "The Best of".


title: Stefan Bremer

text: Bremerille myönnettiin taiteen valtionpalkinto 1988, taiteilijaprofessorin arvo 1999 ja Helsingin kulttuuripalkinto 2011.


title: Luettelo tunnetuista elinsiirron saaneista

text: Tämä on luettelo tunnetuista henkilöistä, joille on toteutettu elinsiirto.


title: Markku Onttonen

text: Markku Onttonen (6. kesäkuuta 1947 Mikkeli – 23. maaliskuuta 2004 Hyvinkää) oli suomalainen käsikirjoittaja ja ohjaaja. Hän ohjasi ja käsikirjoitti useita suomalaisia televisiosarjoja, elokuvia ja dokumentteja.


title: Markku Onttonen

text: Onttonen valmistui vuonna 1975 Tampereen yliopiston Draamastudion ohjaajalinjalta ja toimi sitten ohjaajana MTV-teatterissa, jossa hän ohjasi alkuvuosinaan muun muassa Laila Hietamiehen tekstiin perustuvan televisionäytelmän "Olga, harmaalakkinen tyttö" sekä Kyllikki Mäntylän näytelmän "Opri ja Oleksi".


title: Markku Onttonen

text: Hän dramatisoi elokuviksi useita romaaneja, kuten esimerkiksi Simo Hämäläisen romaanit "Kätkäläinen" (1978), josta valmistui tv-elokuva vuonna 1980, ja "Kättenpäällepanijat" (1982), josta valmistui 1984 elokuva "Kun Hunttalan Matti Suomen osti". Heikki Hietamiehen romaanista "Sotapoika" valmistui tv-elokuva MTV3:lle 1993. Vuosina 1987–1988 Onttonen ohjasi MTV:lle Kirsti Mannisen kirjoittaman 26-osaisen televisiosarjan "Vihreän kullan maa". 1990-luvun lopulla Onttonen kirjoitti yhdessä Kirsti Mannisen kanssa kaksi Suomen sota-aikaan sijoittuvaa draamasarjaa "Kun taivas repeää" ja "Taivas sinivalkoinen" sekä niiden käsikirjoituksiin perustuvat samannimiset kirjat. Onttonen teki MTV3:lle lukuisia dokumentteja Suomen talvi- ja jatkosodasta kuten "Jääkärien tie I-III" (1983), "Talvisodasta jatkosotaan" (1991), "Isänmaa - aseveljeys" (1991) sekä 105-osainen "Talvisodan henki" (2000).


title: Markku Onttonen

text: Onttosen tytär on televisiosarjassa "Blondi tuli taloon" Missu Hurmalaa näytellyt Lotta Jurica (o.s. Onttonen).


title: Demaratos Korinttilainen

text: Demaratos () oli Rooman viidennen kuninkaan Tarquinius Priscuksen isä ja Rooman viimeisen kuninkaan Tarquinius Superbuksen isoisä.


title: Demaratos Korinttilainen

text: Demaratos kuului Korinttia hallinneeseen bakkhiadien aatelissukuun. Demaratos itse harjoitti menestyksekästä vienti- ja tuontikauppaa etruskien kanssa ja sai näin kootuksi mahtavan omaisuuden. Kypseloksen tultua Korintin tyranniksi 657 eaa. bakkhiadien sukukunta oli pakotettu lähtemään kotikaupungistaan. Demaratoksen luonnollinen sijoittumispaikka oli vauras Tarquinia, jossa hänellä liiketoimiensa ansiosta oli ennestään ystäviä. Demaratoksen lähdön uskotaan tapahtuneen heti Apollonin temppelin valmistumisen jälkeen. Etruriassa nimittäin on havaittavissa samanlaisia monumentaalirakentamisen jälkiä kuin Korintin Apollonin temppelissä. Plinius vanhempi kertookin Demaratoksella olleen mukanaan kolme muotoilijaa ("fictor"), joiden kautta savenkäsittelytaito ("plastice") levisi Italiaan.


title: Demaratos Korinttilainen

text: Tarquiniassa Demaratos rakensi talon ja kohtasi köyhtyneeseen etruskiaateliin kuuluvan naisen (nimeä emme tiedä) ja meni naimisiin tämän kanssa. Demaratokselle syntyi kaksi poikaa, Arruns ja Lucumo, jotka saivat kreikkalaisen ja etruskilaisen kasvatuksen. Jälkimmäinen otti sittemmin nimekseen Lucius Tarquinius. Esikoispoika Arruns kuoli ilmeisesti jo alle 40-vuotiaana, ja Demaratos kuoli piakkoin sen jälkeen suruunsa tietämättä miniänsä olevan raskaana. Näin ollen Demaratos ei osannut ottaa uutta tulokasta huomioon testamentissaan. Demaratoksen jättämä perintö meni siis kokonaan Lucumolle, ja Arrunsin poika Egerius jäi ilman perintöosaa. Tosin Egerius kohosi sittemmin setänsä avittamana korkeahkoon asemaan.


title: Demaratos Korinttilainen

text: Demaratoksen ansioksi on luettu paljon. Häntä pidetään Rooman myyttisten etruskikuninkaiden kantaisänä, eivätkä Fabius Pictor tai Polybios hänestä tunnu muuta väittävänkään. Myöhempi traditio (varsinkin Dionysios Halikarnassolainen) antaa seikkaperäisemmän kuvan, jota on sekä kyseenalaistettu että monella tavoin tulkittu. Antiikin traditio esittää nimenomaan Demaratoksen hellenisoineen Etrurian opettamalla etruskeille kreikkalaisten kirjainten käytön ja tuomalla mukanaan kreikkalaisia savityötaidon osaajia. Tällaisissa kertomuksissa Demaratos saa tietenkin liian keskeisen aseman, mikä nimenomaan on myytin luomista, mutta hänen historiallisuuttaan olisi vaikea kiistää. Pliniuksen kertomuksen kannalta mielenkiintoista on myös, että Sisilian etelärannikolla sijainneen Kamarinan kaupungin kaivauksissa on löytynyt piirtokirjoituksia, jotka osoittavat paikalla olleen myös korinttilaisia, joiden yhteydessä mainitaan myös Diopos-niminen taiteilija. On kuitenkin korostettava, että Demaratos oli vain yksi monista kreikkalaisista liikemiehistä, jotka olivat jo 700-luvulta eaa. lähtien havainneet Etrurian ja myös koko Italian loistavaksi markkina-alueeksi.


title: Haruhiro Yamashita

text: Haruhiro Yamashita (, myöh. Haruhiro Matsuda ()), s. 15. marraskuuta 1938 Uwajima) on japanilainen entinen telinevoimistelija, olympiavoittaja ja maailmanmestari.


title: Haruhiro Yamashita

text: Yamashitan voimistelu-uran huipennus osui Tokion kesäolympialaisiin, jossa hän voitti kotikentällään olympiakultaa hypyssä ja joukkuekilpailussa. Lisäksi hän oli hevosella neljäs ja moniottelussa kuudes. Kaksi vuotta aikaisemmin Yamashita oli saavuttanut Prahan maailmanmestaruuskilpailuissa hypyssä hopeaa ja joukkuekilpailussa Japanin jäsenenä kultaa. Dortmundin MM-kilpailuissa 1966 Yamashitan onnistui voittaa maailmanmestaruus sekä hypyllä että joukkuekilpailussa, tuolloin tosin sukunimellä Matsuda, jonka hän oli ottanut mentyään naimisiin.


title: Haruhiro Yamashita

text: Yamashita hyväksyttiin vuonna 2000 International Gymnastics Hall of Fame:en.


title: Smaragdipallokala

text: Smaragdipallokala ("Auriglobus nefastus") on aasialainen makean veden pallokalalaji. Se voi kasvaa 13 cm pitkäksi. Se on selkäpuolelta kiiltävän vihreänsävyinen, vatsapuolelta valkoinen. Silmä on keskeltä musta, reunoilta sitruunankeltainen. Sitä tavataan Mekongin vesistössä ja Indonesiassa, reippaasti virtaavassa jokivedessä mistä se saattaa levitä tulvametsiin veden ollessa korkealla.


title: Kiiltopallokala

text: Kiiltopallokala ("Auriglobus remotus ") on aasialainen makean veden pallokalalaji. Se voi kasvaa 6 cm pitkäksi. Se on selkäpuolelta kiiltävä, vatsapuolelta valkoinen. Sitä tavataan Indonesiassa.


title: Viirukuonopallokala

text: Viirukuonopallokala ("Canthigaster amboinensis") on meressä elävä pallokala.


title: Viirukuonopallokala

text: Viirukuonopallokala kasvaa 15 cm pitkäksi. Sen vartalossa on ruskeansävyisellä pohjalla vaaleampia, sinertäviä pilkkuja. Kuono on terävä. Silmän ympärillä on vaaleampi hämähäkkiä tai irtoripsiä muistuttava kuvio. Kuvion takia sitä sanotaan englanniksi nimellä "spider-eye puffer", hämähäkkisilmäpallokala.


title: Viirukuonopallokala

text: Viirukuonopallokala on peräisin Indopasifiselta merialueelta. Se elää koralliriutoilla 1-10 metrin syvyydessä.


title: Viirukuonopallokala

text: Viirukuonopallokala syö levää ja sen joukossa eläviä, hidasliikkeisiä selkärangattomia eläimiä: simpukoita, kotiloita ja äyriäisiä.


title: Kaapro Moilanen

text: Kaapro Moilanen (7. lokakuuta 1878 Pieksämäki – 13. toukokuuta 1957 Helsinki) oli suomalainen oikeistolainen sanomalehdentoimittaja, kansanedustaja ja kunnallisneuvos.


title: Kaapro Moilanen

text: Moilanen valittiin kokoomuksen listoilta ensimmäisen kerran kansanedustajaksi vuonna 1927 Viipurin läänin läntisestä vaalipiiristä, ja hän toimi tässä virassa aina vuoteen 1945 asti. Hän pysytteli eduskuntaryhmässään mieluummin taustalla, mutta toi vaalipiirinsä äänen kuuluviin, välillä kiihkeästikin mielipiteitään puolustaen. Moilanen ehti toimia eduskunnassa pankki-, puolustusasiain- ja valtiovarainvaliokunnissa sekä Suomen Pankin tilintarkastajana. Hän toimi lukuisissa luottamustehtävissä, muun muassa kirkolliskokouksessa, Suomen Sanomalehtimiesten Liiton hallituksessa sekä Viipurin kaupunginvaltuustossa. Kunnallisneuvoksen arvonimen Moilanen sai vuonna 1938.


title: Kaapro Moilanen

text: Kansakoulunopettajan koulutuksen saanut Moilanen työskenteli opettajana Koivistolla ja Helsingissä 1900-luvun alussa. Tämän jälkeen hän siirtyi toimittajaksi Karjala-lehden ja sotien jälkeen Uuden Suomen palvelukseen.


title: Kaapro Moilanen

text: Oksasen isä oli maanviljelijä Juho Moilanen ja äiti Maria o.s. Hokkanen. Hän meni naimisiin Anna Sofia o.s. Gröhnin kanssa vuonna 1902, ja pariskunta sai kaksi lasta.


title: Martin Dies nuorempi

text: Martin Dies nuorempi (5. marraskuuta 1901 Colorado City, Teksas – 14. marraskuuta 1972 Lufkin, Teksas) oli yhdysvaltalainen demokraatteja edustanut poliitikko, joka oli edustajainhuoneen jäsenenä vuosina 1931–1945 ja 1953–1959. Hän oli epäamerikkalaista toimintaa tutkivan House Un-American Activities Committeen ensimmäinen puheenjohtaja vuosina 1938–1945, ja komitea tunnettiinkin tuolloin yleisesti Diesin komiteana. Koulutukseltaan Dies oli lakimies.


title: Sormenjälkipallokala

text:
Sormenjälkipallokala ("Canthigaster compressa") on meressä elävä pallokala. Sitä tavataan joskus meriakvaariossa, mutta harvemmin kuin sukulaisiaan.
__notoc__
Sormenjälkipallokala kasvaa 12 cm pitkäksi. Sen vartalossa on ruskeansävyisellä pohjalla vaaleampia, sinertäviä ohuita juovia, jotka muodostavat sormenjälkiä muistuttavan kuvion. Muista samantyyppisistä lajeista sen erottaa ohuempien sinisten juovien perusteella. Kuono on terävä ja selässä on tumma terävärajainen läikkä.


title: Sormenjälkipallokala

text: Sormenjälkipallokala on peräisin Tyynenmeren länsiosasta. Se elää hiekkapohjaisissa laguuneissa 5–16 metrin syvyydessä.


title: Sormenjälkipallokala

text: Sormenjälkipallokalat elävät aikuisina usein pareittain.


title: Pohjois-Kaukasian talousalue

text: Pohjois-Kaukasian talousalue () on yksi Venäjän 12:sta talousalueesta. Talousalueen muodostavat Adygeian tasavalta, Tšetšenian tasavalta, Dagestanin tasavalta, Ingušian tasavalta, Kabardi-Balkarian tasavalta, Karatšai-Tšerkessian tasavalta, Krasnodarin aluepiiri, Pohjois-Ossetia-Alanian tasavalta, Rostovin alue ja Stavropolin aluepiiri. Alueen pinta-ala on 355 100 km², väkiluku 17 758 000 asukasta, asukastiheys 50 as./km² ja kaupungistumisaste 56%.


title: Adrian Edmondson

text: Adrian Charles "Ade" Edmondson (s. 24. tammikuuta 1957 Bradford, West Yorkshire) on englantilainen koomikko. Hänet tunnetaan erityisesti rooleistaan aisaparinsa Rik Mayallin kanssa televisiosarjoissa "Älypäät" (1982–1984) ja "Bottom" (1991–2003).


title: Adrian Edmondson

text: Edmondson tutustui Rik Mayalliin Manchesterin yliopistossa ja he esiintyivät aluksi yleisön edessä nimellä "20th Century Coyote". Myöhemmin he muodostivat "The Comic Strip" -ryhmän muiden koomikoiden kanssa, ja saivat vuonna 1982 oman televisio-ohjelman "Pilakuvat esittää". Älypäät-televisiosarjassa Edmonson esitti punkkari Vyvyania, ja sarjassa esitetty väkivaltainen ja anarkistinen huumori siirtyi myös Bottom-televisiosarjaan. Edmonson on esittänyt Mayallin kanssa Bottom-hahmoja myös teatterikiertueella.


title: Adrian Edmondson

text: Vuosina 2005–2008 Edmonson esitti Percy 'Abra' Durantia Holby Cityn sairaala -sarjassa. Hän on myös vieraillut Musta Kyy -sarjassa.


title: Lisa Bentley

text: Lisa Bentley (s. 28. marraskuuta 1968) on kanadalainen triathlonisti. Hän on kilpaillut Ironman-kilpailuissa 1990-luvulta lähtien ja saavuttanut uransa varrella yksitoista Ironman-voittoa. Hänellä todettiin nuorella aikuisiällään kystinen fibroosi.


title: Pesäpallon SM-sarja 1946

text: Pesäpallon SM-sarjassa 1946 pelasi 13 joukkuetta. Toijalan Pallo-Veikot uusi mestaruutensa. Vuonna 1945 Toijalan mestaruus perustui kovaan lyöntipeliin (181 juoksua ja neljä kärkisijaa lyöjäpörssissä), mutta tällä kertaa mestaruus oli ulkopelin ansiota: Toijalan vastustajat saivat tehtyä yhteensä vain 23 juoksua eli keskimäärin alle kaksi ottelua kohti.


title: Pesäpallon SM-sarja 1946

text: Viisi viimeistä joukkuetta putosi SM-sarjasta. Tampereen Pesäpeikot saivat kuitenkin pitää TUL:n kiintiöpaikan, koska halukasta nousijaa ei :n puolelta löytynyt.


title: Pesäpallon SM-sarja 1946

text: Mestarijoukkue: Matti Rauko (lukkari), Matti Pennanen (sieppari), Eero Salisma (1-vahti), Mikko Pennanen (2-vahti), Pekka Pennanen (polttaja), Pentti Kämäräinen (3-vahti), Mikko Lylykorpi (2-vara), Kauko Salo (3-vara), Ilmari Saunamäki (koppari), Olavi Saunamäki, Jussi Kallio.Naiset pelasivat mestaruudesta ensimmäisen kerran sitten vuoden 1940. Finaalissa kohtasivat Varkaus ja puolustava mestari Katajanokan Haukat. Välierissä Varkaus oli pudottanut Outokummun Partion juoksuin 4–0.


title: Pesäpallon SM-sarja 1946

text:
Mestarit: Anna-Liisa Merikanto,
Liisa Tiusanen,
Helga Vento,
Irma Virtanen,
Senni Haukiala,
Vappu Vuorentaus,
Kirsti Partanen,
Elsa Keränen,
Greta Westerling,
Sirkka Vartiainen.


title: Mikko Pörhölä

text: Mikko Juhani Pörhölä (s. 31. lokakuuta 1976 Jyväskylä) on suomalainen näyttelijä. Pörhölä työskentelee Lahden Kaupunginteatterissa. Hän valmistui teatteritaiteen maisteriksi Tampereen yliopiston näyttelijäntyön laitokselta 2001. Sen jälkeen hän on näytellyt muun muassa Ahaa-teatterissa, Jyväskylän kaupunginteatterissa ja Helsingin Kaupunginteatterissa. Vuonna 2009 Pörhölä näytteli Dostojevskin "Idiootin" ruhtinas Myshkininä Espoon kaupunginteatterissa Kaisa Korhosen ohjauksessa, mitä voi pitää hänen tähänastisen uransa merkittävimpänä roolina.


title: Mikko Pörhölä

text: Pörhölällä on myös rooli minisarjassa "Kirje isältä", sekä vuoden 2011 elokuvassa "Syvälle salattu".


title: Funny People

text: Funny People on Judd Apatow’n kirjoittama ja ohjaama yhdysvaltalainen draamakomedia vuodelta 2009.


title: TUL:n pesäpallomestaruus 1936

text: TUL:n pesäpallomestaruudesta pelattiin seitsemännen kerran vuonna 1936. Työväen Mailapojat selviytyi mestariksi.


title: TUL:n pesäpallomestaruus 1936

text: Viipurin Toverit ja Kuusankosken Puhti Idän loppusarjaan.


title: TUL:n pesäpallomestaruus 1936

text: Helsingin Kullervo ja Maarian Pyrkivä lännen loppusarjaan.


title: TUL:n pesäpallomestaruus 1936

text: Itälohkon tuloksista on lähteistä löytynyt vain kaksi: Lappeenrannan Työväen Urheilijat - Kuusankosken Puhti 3-3 , Viipurin Toverit - Haminan Ponteva 4-4. Lappeenranta ja Kuusankoski selvisivät TUL:n lopputurnaukseen.


title: TUL:n pesäpallomestaruus 1936

text: Työväen Mailapojat ja Helsingin Kullervo lopputurnaukseen.


title: TUL:n pesäpallomestaruus 1936

text: Helsingissä 12.-13.9.


title: TUL:n pesäpallomestaruus 1937

text: Työväen Urheiluliiton pesäpallomestaruus ratkaistiin kahdeksannen kerran vuonna 1937. Mestaruudesta pelattaessa siirryttiin PPL:n puolelta tuttuun malliin, jossa Itä- ja länsisarjojen voittajat kohtasivat kaksiosaisessa loppuottelussa aikaisemman lopputurnauksen asemesta.


title: TUL:n pesäpallomestaruus 1938

text: Työväen Urheiluliiton pesäpallomestaruus ratkaistiin yhdeksännen kerran vuonna 1938. Loppuotteluun selvisivät itä- ja länsilohkojen voittajat.


title: TUL:n pesäpallomestaruus 1946

text: Työväen Urheiluliiton pesäpallomestaruudesta pelattiin 13. kerran vuonna 1946. Työväen Mailapojat jatkoi voittokulkuaan. Sarja toimi myös karsintana PEVA:n järjestämään SM-sarjaan kaudeksi 1947.


title: TUL:n pesäpallomestaruus 1946

text: Helsingin Kullervo, Jyväskylän Veikot ja Idänpään Toive putosivat ja tilalle nousivat Haminan Ponteva, Riihimäen Pyrkivä ja Lohikosken Lohi (J:kylä).


title: TUL:n pesäpallomestaruus 1946

text: Työväen Mailapojat ja Tampereen Pesäpeikot pelasivat myös Pesäpallon SM-sarjassa, josta Pesäpeikot sijoituksensa perusteella putosi. Kuusankosken Puhti ja Turun Toverit nousivat SM-sarjaan. TuTo:n kieltäydyttyä paikasta, Pesäpeikot sai loppujen lopuksi pitää paikkansa SM-sarjassa.


title: Pesäpallon SM-sarja 1947

text: Pesäpallon Suomen mestaruudesta käytiin tiukka kamppailu aina viimeiselle kierrokselle saakka, jolloin Hamina ja Toijala kohtasivat. Hamina voitti melko selkeästi kotikentällään käydyn ratkaisuottelun ja samalla mestaruuden. Putoamiskamppailu oli myös armotonta ja lopulta laskettiin juoksusuhteitakin säilyvän joukkueen selvittämiseksi. Kuusankosken Puhti putosi siitäkin huolimatta, että se voitti .


title: Pesäpallon SM-sarja 1947

text: Vimpeli, KuPu, Hukat ja Pyrintö putosivat sarjasta.


title: Pesäpallon SM-sarja 1947

text: Mestarijoukkue: Pentti Paavola (lukkari), Otso Paavola (sieppari), Eero Vuorio, Mauri Mäkelä, Onni Paavola, Pentti Hattari, Leo Saressalo (koppari), Olli Saressalo, Sakari Saressalo, Osmo Leino (sieppari), Sakari Yrjönen (polttaja), Kalle Haapaniemi, Olavi Vikman, Mauno Reila, Orvo Turunen.Loppuottelut:


title: Pesäpallon SM-sarja 1947

text:
Vimpelin mestarijoukkue:
Alli Pokela,
Anna-Maija Männikkö,
Irene Riihimäki,
Kaarina Latvala,
Kirsti Männikkö,
Marjatta Mäkinen,
Martta Männikkö,
Nelma Jaakkola,
Rauni Jaakkola,
Sirkka Männikkö,
Valma Hirvelä


title: Conny Karlsson (jalkapallovalmentaja)

text: Conny Karlsson (s. 21. marraskuuta 1953) on ruotsalainen jalkapallovalmentaja ja entinen pelaaja.


title: Conny Karlsson (jalkapallovalmentaja)

text: Karlsson aloitti oman peliuransa IFK Oskarshamnissa 1970-luvulla ja siirtyi jo 22-vuotiaana suurseura IFK Göteborgiin. Hän edusti seuraa kaikkiaan kahdeksan kauden ajan ja oli voittamassa 1982 seurahistorian ensimmäistä UEFA Cupia. Samana vuonna hän juhli seuran paidassa myös Ruotsin mestaruutta.


title: Conny Karlsson (jalkapallovalmentaja)

text: Menestyskauden jälkeen Karlsson jätti IFK:n ja siirtyi Kanadaan, Toronto Blizzardin joukkueeseen. Pohjois-Amerikassa vierähti kaksi kautta ja 1985 Karlsson palasi kotimaahansa. Hän pelasi uransa kolme viimeistä kautta Örgryte IS:ssä voittaen Ruotsin mestaruuden 1985. Hän lopetti aktiiviuransa 34-vuotiaana 1987.Valmennusuransa Karlsson aloitti Örgryten peräsimessä 1988. Pesti jäi kahden kauden mittaiseksi seuran sijoituttua Allsvenskanissa neljänneksi ja yhdeksänneksi. Karlssonin lähdön jälkeen Örgryte putosi pääsarjasta.


title: Conny Karlsson (jalkapallovalmentaja)

text: Yhden välivuoden jälkeen Karlsson palasi valmennustehtäviin 1991 siirryttyään Landskrona BoISin peräsimeen. Karlsson teki seurassa hyvää työtä, joka huipentui Ruotsin cupin finaalipaikkaan 1993 ja nousuun Allsvenskaniin. Karlsson jätti menestyksestä huolimatta seuran ja siirtyi norjalaisen FK Haugesundin peräsimeen. Siirtyminen oli yllättävä, sillä Haugesund pelasi tuolloin Norjan alemmilla sarjatasoilla.


title: Conny Karlsson (jalkapallovalmentaja)

text: Haugesundissa Karlsson teki jälleen vakuuttavaa jälkeä ja nosti seuran 2. divisioonasta pääsarjaan kaudeksi 1997. Karlsson jatkoi seuran peräsimessä, mutta kausi 1998 oli pettymys Haugesundin pudottua liigasta. Kauden jälkeen myös Karlsson jätti seuran.


title: Conny Karlsson (jalkapallovalmentaja)

text: Kaudella 1999 Karlsson valmensi talousvaikeuksien kanssa paininutta Hamarkameratenea ja johdatti seuran Norjan 2. divisioonan voittoon. Kauden jälkeen hän palasi kotimaahansa siirtyen Kalmar FF:n päävalmentajaksi. Karlssonin tavoitteena oli nostaa seura Allsvenskaniin, mutta debyyttikausi oli pettymys seuran sijoituttua Superettanissa vasta sijalle 10. Seuraava kausi toi kuitenkin täysosuman Kalmarin voittaessa sarjan ja noustessa suoraan Allsvenskaniin. Vauhti pääsarjassa oli kuitenkin liian kovaa ja Kalmar putosi kauden 2002 päätteeksi jumbona takaisin Superettaniin ja Karlsson sai lähteä seurasta.


title: Conny Karlsson (jalkapallovalmentaja)

text: Karlsson jatkoi uraansa kaudella 2003 Assyriska FF:n peräsimessä ja 2004 hän siirtyi Trelleborgs FF:n päävalmentajaksi. Juuri pääsarjaan nousseelle TFF:lle vauhti oli liikaa ja seura putosi sarjajumbona Superettaniin. Karlsson jatkoi kuitenkin päävalmentajana ja surkean kauden 2005 jälkeen otteet paranivat. Seura juhli syksyllä 2006 Superettanin voittoa ja nousua takaisin Allsvenskaniin. Karlsson jatkoi valmentajana ja onnistui juuri ja juuri pelastamaan seuran putoamiselta.


title: Conny Karlsson (jalkapallovalmentaja)

text: Karlsson jatkoi kaudella 2008 uraansa norjalaisen Sarpsborgin peräsimessä. Hän jätti seuran kesällä 2009 ja syyskuussa 2009 hänestä tuli toistamiseen Assyriskan päävalmentaja. Jälleen Karlsson onnistui nostamaan seuransa nousukarsintoihin, mutta Djurgården oli tällä kertaa vahvempi ja nousu jäi haaveeksi. Karlsson itse teki kuitenkin kauden jälkeen paluun pääsarjatasolle kun hänestä tuli marraskuussa 2009 uusi Helsingborgs IF:n päävalmentajana.


title: Conny Karlsson (jalkapallovalmentaja)

text: Joulukuussa 2009 SVT kertoi, ettei Karlssonilla ole muodollista valmentajan pätevyyttä, joka täyttäisi uudet UEFAn vaatimukset. Karlssonin tuleekin suorittaa vuoden 2010 aikana kaksi porrasta valmentajatutkinnosta ja kolmas porras seuraavana vuonna. Muodollisen pätevyyden puutteesta huolimatta Karlsson teki kaudella 2010 hienoa työtä Helsingborgin peräsimessä johdattaen seuran lopulta Allsvenskanissa hopealle. Mitali oli seuran ensimmäinen 10 vuoteen. Karlssonin ja Helsingborgin kausi huipentui Ruotsin cupin finaaliin, jossa seura sinetöi historiansa neljännen mestaruuden kukistamalla Hammarbyn 1–0. Kaudella 2011 Karlsson piiskasi Helsingborgin jälleen loistavaan menestykseen ja lopulta seura varmisti historiansa seitsemännen mestaruuden kolme kierrosta ennen liigan loppua. Kausi huipentui tuplamestaruuteen, kun Helsingborg voitti Kalmar FF:n cupin finaalissa maalein 3–1.


title: Conny Karlsson (jalkapallovalmentaja)

text: Kaudella 2012 Helsingborg ei kyennyt vastaamaan IF Elfsborgin, BK Häckenin ja AIK:n vauhtiin Allsvenskanin kärjessä, vaan seura jumittui keskikastin taisteluun. Seuran sisäiset ristiriidat nousivat otsikoihin kesäkuussa, kun Karlssonin apuvalmentaja Per-Ola Ljung joutui lähtemään riitauduttuaan seurajohdon kanssa. Päätöksestä tuohtunut Karlsson jätti itse päävalmentajan tehtävät pian Ljungin potkujen jälkeen.


title: Conny Karlsson (jalkapallovalmentaja)

text: Tammikuussa 2013 Karlsson palasi valmennustehtäviin IK Bragen päävalmentajana. Joukkue juuttui Karlsson johdolla Division 1 Norran jumbosijalle ja Brage erotti hänet kesäkuussa 2013.


title: Conny Karlsson (jalkapallovalmentaja)

text: Marraskuussa 2013 Karlssonin teki kaksivuotisen sopimuksen Division 1 Södrassa pelaavan Trelleborgs FF:n päävalmentajaksi. Hän erosi tehtävistään jo heinäkuussa 2014.


title: Conny Karlsson (jalkapallovalmentaja)

text: Lokakuussa 2016 Karlsson palasi valmennustehtäviin Oskarshamns AIK:n päävalmentajana. Hän pelasti seuran putoamiselta Ruotsin 1. divisioonasta. Kauden jälkeen hän jätti tehtävänsä seurassa.


title: TUL:n pesäpallomestaruus 1947

text: Työväen Urheiluliiton pesäpallomestaruus 1947 ratkaistiin yhdeksän joukkueen sarjassa. Samalla pelattiin Pesäpallon SM-sarjapaikoista kaudelle 1948. Lappeenrannan Työväen Urheilijat lopetti pesäpalloilun ohjelmastaan ja pelaajat ja sarjapaikka siirtyivät perustetulle Lappeenrannan Palloseuralle. TUL:n mestariksi pelasi Kuusankosken Puhti, joka kuitenkin samaan aikaan putosi SM-sarjasta, eikä voinut saada TUL:n kiintiöpaikkaa.


title: TUL:n pesäpallomestaruus 1947

text: Haminan Ponteva sai TUL:n kiintiöpaikan yhteisessä mestaruussarjassa 1948. Sarjasta putosivat Lappeenranta ja Lohi. Tilalle nousivat Tainionkosken Tähti ja Jyväskylän Veikot.


title: Lempi (nimi)

text: Lempi on suomalainen naisen etunimi, joka perustuu rakkautta tarkoittavaan sanaan lempi. Nimi kuuluu suomalaisiin muinaisnimiin, jotka 1800-luvulla tulivat uudestaan käyttöön. Lempi monine johdannaisineen, kuten "Lempiä", "Lemmitty" ja "Lemminkäinen", on alkujaan ollut miehen nimi, mutta jo 1860-luvulla se vakiintui naisen nimeksi. Sen johdannaisena on käytössä myös nimi Lemmikki. Sekä Lempin että Lemmikin nimipäivä on 24. marraskuuta. Nimi Lempi on ollut almanakassa vuodesta 1908, Lemmikki vuodesta 1950 lähtien.


title: Lempi (nimi)

text: Suomessa nimi Lempi on 1800-luvun lopulta marraskuuhun 2018 mennessä annettu 23 047 naiselle ja muutamalle miehelle. Heistä hieman yli puolet on syntynyt vuosien 1900 ja 1920 välisenä aikana Nimi Lemmikki on annettu 1977 naiselle ja noin 20 miehelle.


title: Takautumisoikeus

text: Takautumisoikeus eli regressioikeus on velalliselle syntyvä oikeus saada kanssavelalliselta tai kanssavelallisilta raha- tai muu suoritus, jos velallinen on maksanut velasta enemmän kuin oman osuutensa tai takaaja on maksanut toisen velan. Takautumisoikeus syntyy yhteisvelkasuhteessa, takauksen perusteella tai vekselin siirron yhteydessä. Yhteisvelkasuhteessa kaksi tai useampi henkilö vastaa samasta velasta joko solidaarisesti (yhteisvastuu) tai ositellusti, jolloin vastuu velan maksamisesta on jaettu ja kukin velallinen vastaa omasta osastaan. Takautumisoikeus muodostuu silloin, kun solidaarisessa vastuussa oleva velallinen maksaa velasta yli oman osuutensa.


title: Takautumisoikeus

text: Velan maksamaan joutunut yhteisvastuullinen velallinen saa periä kultakin kanssavelalliselta tai mahdolliselta yhteistakaajalta tämän osuuden. Kukin vastaa omasta osuudestaan ellei toisin ole sovittu tai säädetty. Menettelyssä on kyseessä ositeltu takautumisvastuu. "Jälkitakaus" joudutaan suorittamaan silloin, kun joku kanssavelallisista on maksukyvytön, hänen olinpaikkansa on tuntematon tai hän ei kehotuksesta huolimatta maksa osuuttaan kuukauden aikana. Tällöin maksamattoman velallisen osuus jaetaan toisten velallisten maksettavaksi.


title: Sivi

text: Sivi on suomalainen naisen etunimi. Nimeä on pidetty skandinaavisen "Siv"-nimen suomalaisena vastineena, mutta sen syntyyn on mahdollisesti vaikuttanut myös muinaissuomalainen nimi Siviä. Skandinaavinen nimi Siv tarkoittaa varsinaisesti sukulaista tai vaimoa, mutta on tunnettu myös muinaisskandinaavisen jumalan Torin puolison nimenä.


title: Sivi

text: Suomessa nimi Sivi on 1900-luvun alusta vuoden 2009 loppuun mennessä annettu 145 henkilölle. Nimi Siv on annettu 1604 henkilölle, joista viisi on miehiä.


title: Myofibrilli

text: Myofibrilli eli lihasfibrilli tai lihassäie on lihassolun alkusäie, joita kulkee poikkijuovaisessa lihassolussa ja sydänlihassolussa rinnakkain ja joka koostuvat lukuisista myofilamenteista. Fibrillissä on peräkkäin noin 2 μm pituisia sarkomeereja, jotka ovat lihaksen supistuva osa.


title: Luettelo kirjasarjojen Eleniumin taru ja Tamulin taru henkilöhahmoista

text: Tämä on luettelo David Eddingsin kirjasarjojen Eleniumin taru ja Tamulin taru henkilöhahmoista.


text: Adus on palkkasoturi jonka alkuperästä ei tiedetä mitään. Hän on kookas, gorillaa piirteiltään muistuttava vähä-älyinen raakalainen, jota arkkipiispa Anniasin palkkaama pandioniluopio Martel käyttää apurinaan.


text: Adusin hiiviskely on lievästi sanoen vaikeata, koska hän vihaa kylpemistä ja tiedottaa olostaan matkojen päähän löyhkäämällä kilpaa avoimen lantakuopan kanssa. Tästä on hyötyäkin: hän on niin huomiota herättävä, että takaa-ajo ihmisiltä kyselemällä on todella yksinkertaista.


text: Sparhawk vitsaileekin että kun he lopulta hautaavat Adusin, tämän päälle täytyy ensin kaataa muutama tynnyrillinen vettä - tai muuten maa saattaa työntää mokoman takaisin!


text: Adus on kuitenkin tarkkasilmäinen, voimakas ja hyvä aseiden käyttäjä sekä vikkelä jaloistaan. Martel sanookin että Adus on eräänlainen kävelevä sotakirves ja hyödyllinen sellaisena.


text: Adus kuolee Azashin temppelissä surmattuaan juuri Kurikin: Kurikin nuorin poika Talen iskee häntä kapealla tikarilla verkkopanssaripaidan läpi ensin molempiin munuaisiin ja sitten polvitaipeeseen, jolloin mies kaatuu. Talen sieppaa häneltä pudonneen miekan ja Sparhawkin auttamana lävistää isänsä tappajan.


text: Kalten katkaisee kuolleen Adusin kaulan ja kietoo pään zemokkiviittaan, ja kun he lopulta tapaavat Anniasin ja Martelin, Kalten heittää Adusin pään heidän jalkoihinsa.


text: Adusin pää ja ruumis jäävät Azashin temppelin raunioihin ilman varsinaista hautausta.


text: Aldreas oli Elenian kuningas. Aldreasia ei varsinaisesti tavata tarinan aikana: hän on jo kuollut kun varsinainen tarinankulku alkaa, mutta hän näyttelee olennaista osaa tapahtumissa ennen sitä.


text: Aldreas on heikkoluontoinen mies, joka pelkää vauhkosti suojelijakseen määrättyä ritari Sparhawkia. Erityisesti vanhempi näistä ritareista hallitsee kuningasta totaalisesti. Kuninkaan seksihullu sisar Arissa yrittää kaikkensa vietelläkseen veljensä - koska janoaa mahdollisimman kieroutuneita nautintoja. Arkkipiispa Annias tukee häntä etsimällä kirkon laista erään unheeseen painuneen ikivanhan lakipykälän, joka sallii sisarusavioliitot.


text: Ankaran uskovainen ja moraalinen suojelijaritari tekee moiset yritykset tyhjiksi ja suorastaan pakottaa heikon kuninkaan naimisiin Deiranlkuninkaan Oblerin tyttären kanssa - jolloin Arissa saa raivokohtauksen ja karkaa erääseen ilotaloon.Hänet haetaan pois muutaman viikon päästä ja passitetaan erääseen luostariin.


text: Kun vanha suojelijaritari kuolee ja jättää virkansa pojalleen, kuningas määrää tämän tyttärensä Ehlanan kasvattajaksi - mutta isänsä veroinen teräksinen sotilas kasvattaakin säikystä tyttölapsesta määrätietoisen ja voimakkaan naisen. Arissan salainen rakastaja, entinen hovikappalainen ja sittemmin pääkaupunki Cimmuran arkkipiispa Annias pakottaa kuninkaan lähettämään Sparhawkin maanpakoon Rendoriin.


text: Kuningas kuolee sisarensa myrkyttämänä ja Ehlana nousee valtaistuimelle. Nyt alkaa varsinainen tarina.


text: Aldreas ilmestyy Sparhawkille kuninkaallisessa hautaholvissa haamuna ja kertoo tälle ratkaisevat tosiasiat edessä olevasta tehtävästä.


text: Kuningas mainitaan muutaman kerran myöhemmässä juonenkehittelyssä.


text: Annias on Elenian pääkaupungin Cimmuran arkkipiispa, jonka vallanhimo on ajanut pahuuden teille.


text: Anniaksen alkuperästä ei paljon kerrota. Hän on alun perin Elenian kuninkaan hovikappalainen, jolla on vahva vaikutusvalta heikkoluonteiseen kuningas Aldreasiin. Kuninkaan sisar prinsessa Arissa viettelee kappalaisen, koska hän on saanut päähänsä ettei sen suurempaa syntiä ollut kuin vietellä selibaattiin vannoutunut nuori pappismies - ja Arissa janoaa nautintoja, ja mitä kieroontuneempia, sen parempi. Tämän johdosta hänen tavoistaan tulee yleinen juorunaihe koko kaupungissa: jotkut palvelijat lyövät rahoiksi salakuljettamalla tirkistelyyn halukkaita näkemään käytävillä olevien verhojen raoista, kuinka Arissa kulkee ilkialastomana ja vielä keikistellen pitkin palatsin käytäviä.


text: Jossain välissä Arissa synnyttää pojan nimeltä Lycheas, jonka isäksi aivan yleisesti epäillään jotakuta ""karannutta merimiestä tai hirsipuusta paennutta varasta"" - mutta tosiasiassa pojan isä onkin Annias.


text: Arissa yrittää pojan ollessa noin puolivuotias taivuttaa veljensä julistamaan tämän perillisekseen mutta moinen vaade on jopa alistuvaiselle kuninkaallekin liikaa ja hän kieltäytyy jyrkästi. Annias ei mahda asialle mitään: hänen valtansa loppuu kesken, koska hän ei ole patriarkka vaan pelkkä arkkipiispa. Cimmuran patriarkka Udale on yhdeksänkymmenvuotias ja viettää päivänsä pääasiassa nukkuen. Annias ei pysty tekemään asialle mitään, koska patriarkkaa hoivataan Pandionin ritarien pääluostarissa Demosin kaupungissa - ja tuon ankaran uskovaisen sotilasveljestön keskellä hän on parhaassa turvassa vallanhimoisen alaisensa murhasuunnitelmilta.


text: Kun Anniasin voimat alkavat heiketä, Arissa vie hänet pimeää taikuutta harjoittavan zemokkimaagikon puheille ja yhdessä he vajoavat mustimpaan pahuuteen. Maagikon pohjimmainen tarkoitus on rikkoa kuninkaan ja hänen suojelijaritarinsa Sparhawkin välit, jotta päästäisiin käsiksi salaperäiseen mahtiin jonka vartijaksi suojelijaritarin suku on määrätty. Siksi maagikko istuttaa Arissan ja Anniaksen päähän pakkomielteen, että suurin mahdollinen synti olisi vietellä kuningas, ja tämän jälkeen solmia sukurutsainen avioliitto - jolle Annias löytää täysin näennäisen perusteen kirkon laista: Cammorian kirkko on aiemmin ollut hyvin heikko, ja sikäläisessä kuningashuoneessa perheensisäiset avioliitot olivat jopa perinne, joten kirkko salli ne odottaakseen aikaa parempaa ja kuningassuvun väistämätöntä tuhoa. Lopulta viimeinenkin rappeutuneen kuningashuoneen jäsen kuoli jolloin sukurutsaisen menettelyn sallivat lakipykälät pääsivät unohtumaan - mutta niitä ei kuitenkaan jostain syystä kumottu.


text: Kyseessä on siis vanhaan historiaan liittyvä pakkotilanteen sanelema menettely jolla ei enää ole mitään oikeutusta - ja hyvin juonittelijat tietävät, että kuninkaan suojelijaritari vastustaisi tällaista inhottavuutta jopa kuolemaansa asti, ja ellei kuningas suorastaan mestauttaisi tätä kapinoinnista, ainakin karkottaisi hovista.


text: Yritys kuitenkin epäonnistuu surkeasti: juonittelijat eivät ottaneet huomioon kuninkaan heikkoutta eivätkä Sparhawkin sukuisen urhon teräksistä tahtoa. Kuningas pelkää puolustajaritariaan pakokauhuisesti joten kun tämä ehdottaa avioliittoa erään deiralaisen prinsessan kanssa, kuningas tottelee ja häät vietetään.


text: Tämän johdosta Arissa saa raivokohtauksen ja karkaa erääseen ilotaloon. Sieltä hänet haetaan pois joitakin viikkoja myöhemmin - hänen juorupuheen mukaan viihdytettyään lähestulkoon jokaista Cimmuran alemman säädyn miestä - ja teljetään luostariin.


text: Uusi kuningatar synnyttää hiukan myöhemmin ainoan tyttärensä joka saa nimen Ehlana - mutta kuolee miltei saman tien synnytysvaivoihinsa.


text: Annias kohoaa Cimmuran arkkipiispaksi ja pyrkii yhä enempään. Hän pakottaa kuninkaan määräämään suojelijaritarinsa pojan ja seuraajan ainoan tyttärensä Ehlanan kasvattajaksi - mutta isänsä veroinen teräksinen sotilas kasvattaakin säikystä pikkutytöstä määrätietoisen naisen, jolloin ritari karkotetaankin vuosikausiksi Rendoriin.


text: Sillä välin Annias yrittää saada aina vain lisää valtaa: hän tähtää arkkiprelaatin istuimelle. Kuningas myrkytetään - mutta valtaistuimelle kuningattarena nouseva Ehlana osoittautuukin voimakkaaksi naiseksi: hän nauraa päin arkkipiispan kasvoja kun tämä ehdottaa avioliittoa Arissan pojan Lycheaksen kanssa. Kuningatar ei voi sietää ajatustakaan naimisesta näin läheltä sukua - ja lisäksi hän epäilee vahvasti Lycheaksen olevan velipuolensa: vanhan suojelijaritarin kuoltua sisarusten välinen suhde oli palatsin puhutuin juoru.


text: Vastapainoksi moisesta ehdotuksesta kuningatar aikoo passittaa Anniaksen luostariin, jolloin tämä myrkyttää hallitsijan. Lycheaksesta tehdään sijaishallitsija ja hänet on tarkoitus nostaa kuninkaaksi. Paroni Harparin, Anniaksen tärkein kätyri neuvostossa, jopa pitääkin tätä kuninkaana. Täten arkkipiispa saa käyttöönsä valtionkassan ammentaakseen näennäisesti sieltä rahat lahjuksiin joilla hän pyrkii arkkiprelaatiksi - vaikka tosiasiassa hän saa kaiken tarvittavan kullan Othalta, mutta se on salattava: yhteistyö zemokkikeisarin kanssa on sen laatuinen rikos, että sen paljastuminen merkitsisi ehdottomasti kaiken menettämistä ja kuolemantuomiota polttoroviolla. Arkkiprelaatti Dolmant tuokin tämän asian ilmi suorasanaisesti kiistellessään kuningattaren kanssa Anniasin kohtalosta: kirkon johtaja ilmoittaa että toisin kuin kuningatar luulee, Othan kanssa liittoutunutta entistä arkkipiispaa ei suinkaan odota ankaraan luostarikilvoitukseen sulkeminen - vaan roviolla polttaminen, koska se on alin mahdollinen rangaistus sellaisesta rikoksesta.


text: Kuningatar ei kuitenkaan kuole, koska apu löytyy yllättävältä taholta: Pandionin ritariveljestön taikaohjaaja Sephrenia ja kaksitoista ritaria laativat loitsun joka sulkee kuningattaren kristallikuutioon, ja Sparhawk kutsutaan takaisin Eleniaan käyttäen tekosyynä päiväämätöntä kuninkaallista käskyä, jonka Ehlana oli laatinut ja ojentanut ritarille ennen tämän lähtöä karkotukseen: käsky astuisi voimaan heti kun hän astuisi valtaistuimelle. Annias yrittää kiistää kirjeen oikeutuksen - mutta kaikki lait perin juurin tunteva, kuningattaren viimeinen uskollinen neuvoston jäsen Lendan jaarli muistuttaa että kuninkaallisen käskyn repiminen merkitsee heti toimeenpantavaa kuolemantuomiota - ja Sparhawkin käsi on jo miekan kahvalla. Arkkipiispa antaa kiukuissaan periksi - varsinkin kun on jo todennut että kristallikuutio on särkymätön: hänen miehensä moukaroivat sitä viikon päivät - eikä edes jälkeä tullut.


text: Erään kuningatarta suojelevan kristalliloitsun tekemiseen osallistuneen ja tämän johdosta elinvoimansa pois antaneen ritariveljen haamu kertoo Sparhawkille, että kuningas Aldreasin haamu haluaa puhua tälle - mutta sen on tapahduttava katedraalin kryptassa olevassa kuninkaallisessa hautaholvissa.


text: Kun Sparhawk onnistuu hämäämään katedraalin ovella olleet vartijat mennäkseen kuninkaalliseen hautaholviin, hän yllättyy: Annias on polvistuneena pääalttarin edessä, vain karkeaan munkinkaapuun pukeutuneena ja selvästi julman itseinhon sävyttämän katumusrukouksen kanssa ponnistellen. Sparhawk aikoo lävistää hänet siihen paikkaan - mutta kesken kaiken hänen eteensä kohonnut näky kuningattaren kalvaista, viattomista kasvoista saa hänet luopumaan: alttarin häpäisy surmaamalla katuva rikoksentekijä sen ääressä olisi aivan liikaa.


text: Ritari siirtyy hautaholviin, jossa kuolemansa jälkeen runsaasti viisastunut Aldreas kertoo hänelle totuuden Anniaksen ja Arissan lemmestä, Lycheaksen isyydestä ja siitä kuka myrkytti isän ja tyttären: kuninkaan Arissa, Ehlanan Annias. Haamu ojentaa Sparhawkille lisäksi perintökeihään, jonka terän ja varren väliin on kätketty kuninkaan perintörubiinisormus.


text: Kuningas pyytää lisäksi, ettei häpeäparia tai edes näiden jälkeläistä haudattaisi hänen harmikseen samaan holviin, mistä liikuttunut suojelijaritari antaa valallisen lupauksensa.


text: Kunhan Anniasin pääkätyrin patriarkka Makovan totta puhuen surkea estely-yritys on torjuttu, Sparhawk ja tarkkaan valittu retkikunta lähetetään etsimään parannusta kuningattaren vaivaan. Retkikuntaan tulevat hänen lisäkseen Sephrenia ja tämän suojattityttö Huilu, Sparhawkin aseenkantaja Kurik, tämän avioton poika taskuvaras Talen, pandioni Kalten, kyriini Bevier, alcione Tynian, genidiaani Ulath sekä pandionikokelas Berit.


text: Jo varhain selviää, että ainoa parannus olisi mahtava safiiriruusu Bhelliom. Sitä voi hallita vain kahdella rubiinisormuksella joista toinen on Sparhawkin ja toinen kuninkaan perintökalleus. Sparhawkilla on molemmat hallussaan.


text: Annias yrittää epätoivon vimmalla parantaa asemiaan: hän esittää kuninkaalliselle neuvostolle todistuksen että Arissa olisi tosiasiassa naimisissa herttua Ostenin kanssa ja Lycheas olisi syntynyt tästä avioliitosta - ja herttua on kuollut.


text: Paperi on ilmiselvä väärennös: Talen väittää tietävänsä miehen, joka pystyisi kyllin kovasta korvauksesta väärentämään pätevät todisteet siitä että kirkon ylimmällä johtajalla on kymmenen vaimoa joiden joukkoon mahtuu niin emäpeikko kuin naaraspuolinen ihmissyöjähirviökin.


text: Sparhawk ja patriarkka Dolmant käyvät tapaamassa Arissaa, joka ilman muuta kiistää väitteen, mutta ärsyttääkseen tahallaan hän kieltäytyy antamasta sitä kirjallisena ellei Sparhawk karkota Dolmantia paikalta ja sen jälkeen makaa hänen kanssaan. Ritari kieltäytyy ja molemmat poistuvat - kuitenkin voittajina: halutessaan käyttäytyä äärimmäisen ärsyttävästi Arissa unohti autuaasti sen, että antoi lausunnon kahden kirkollisen säädyn edustajan läsnä ollessa aivan omasta tahdostaan, ja se vastaa valallista vakuutusta: ritariksi lyöty Pandioni vastaa kirkolliselta arvoltaan hyvinkin alempaa piispaa.


text: Tarvittaessa umpikiero laintuntija Dolmant käyttää tätä hyväkseen - ja tuota pikaa Annias saakin taas raastaa hiuksiaan kun herttua Ostenin asuinalueen Vardennaisin patriarkka Ferris julistaa avioliittotodistuksen väärennykseksi ja vahvistaa Lycheaksen aviottoman syntyperän.


text: Monen mutkan jälkeen safiiriruusu ja parannus kuningattaren vaivaan löytyy - seurauksena tosin se että Sparhawk joutuu naimisiin kuningattaren kanssa. Saman tien paljastuu, että Sephrenian suojatti Huilu onkin tosiasiassa Styricumin lapsijumalatar Aphrael.


text: Annias näyttää olevan vahvasti johdossa kun arkkiprelaatin seuraajan valinta koittaa. Tilanne keskeytyy kun rendorit ja zemokit hyökkäävät Chyrelloksen pyhään kaupunkiin. Torjunta kestää kauan ja taistelu ratkeaa täpärästi puolustajien eduksi.


text: Monen mutkan jälkeen pahasti raunioituneessa pyhässä kaupungissa Krager-niminen Anniaksen apuri paljastaa kirkonvanhemmille Anniaksen pahuuden ja juonet. Arkkiprelaatiksi valitaan entinen Pandioni, patriarkka Dolmant, ja Sparhawk ystävineen lähtee takaa-ajoon kohti Zemochia, jonne petturi apureineen pakenee.


text: Annias saa lopulta kaiken menettäneenä surmansa Azashin kädestä. Lycheas kuolee genidiaaniritari Ulathin sotatapparan iskuun ja Arissa myrkyttää itsensä saman kohtalon edessä.


text: Voiton hinta on tosin kova: Kurik saa surmansa Martelin kätyri Adusin kädestä. Bhelliom heitetään lopuksi Aphraelin tahdosta salaisessa paikassa mereen kultarasiaan suljettuna.


text: Sparhawkin lupaus kuolleelle kuninkaalle pitää: Anniaksen, Arissan ja Lycheaksen ruumiit jäävät lojumaan tuhotun Azashin temppelin rauniohin haaskansyöjien saaliiksi.


text: Azash on Eleniumin tarussa mainittu miespuolinen vanhempi styrikkijumala joka karkotettiin muiden jumalien keskuudesta. Azash menetti samalla miehuutensa, mikä näkyy hänen kuvissaan/patsaissaan sileäihoisella jalkovälillä.


text: Azash tuli katkeraksi muille styrikkijumalille, mutta ilman palvojia hänestä ei ollut mihinkään. Nuori lammaspaimen Zemochin Otha oli Azashin ensimmäinen alamainen, joka tarjosi sielunsa tullakseen Zemochin keisariksi. Othan avulla Azash sai uusia palvojia Zemochin asukkaista, mutta palvontamenot olivat vähintäänkin sairaita.


text: Azashin palvontamenot alkoivat aina valmisteluilla, missä kaikki osanottajat (valvovia ylipappeja lukuun ottamatta) riisuivat itsensä alastomiksi. Tämän jälkeen uhreiksi valitut vangitut ihmiset sidottiin pöytiin tai laitettiin koukuista roikkumaan, jonka jälkeen heistä leikattiin veitsillä pieniä suikaleita kerrallaan palvojien syötäviksi. Mukaan kuuluu tanssia ja ulisevaa laulua, joka jatkuu aina syömisvaiheen jälkeen niin kauan, kunnes palvonnan suorittajtkin nääntyivät kuolemaan.


text: Azashin loppu oli karmiva: mahtijalokivi Bhelliomia kantava Anakha, ritari Sparhawk, saapui hänen temppeliinsä ja uhkasi murskata jalokiven miekallaan ellei se ja sen sisään vangitut peikkojumalat auttaisi häntä ja sekä kivi että peikkojumalat auttoivat tuhoten Azashin vastaiskut. Aivan viime hetkessä tilanne oli hetken ratkaisematon, mutta ritarikokelas Berit heitti lainaksi haavoittuneelta Bevieriltä saamansa Lochaber-kirveen päin Azashin kuvaa, jolloin tämän sekunnin kestävä hämmennys antoi Sparhawkille tilaisuuden painaa kivi vasten kuvan haavoittunutta osaa ja tuhota Azash kuvansa mukana lopullisesti. Viime kouristuksissaan Azash ojensi pitkät lonkerokäsivartensa siepaten niiden otteisiin sekä Zemochin keisari Othan että entisen Cimmuran arkkipiispa Anniasin, ja väänsi molempia kunnes jäljellä oli enää muodotonta massaa. Pian sen jälkeen hajoaminen eteni myös käsivarsiin ja Azash sortui tomukasaksi - tosin voimanpurkaus joka tästä seurasi oli niin valtava että se hajotti koko temppelin kupolin yksin kappalein, ja jumalanvoiman katoaminen sai koko Zemochin kaupungin luhistumaan nopeasti raunioiksi.


text: Berit on nuori aatelismies ja ritarikokelas. Arvoltaan hän on markiisi eli kuuluu korkeimpaan aatelistoon.


text: Hän on vaatimaton ja hiljainen nuorimies, joka on jostain syystä erityisen ihastunut tapparaan. Hän joutuu mukaan kuvioihin oikeastaan sattumalta: hän on päähenkilö Sparhawkin kokoinen ja hyvin saman näköinenkin, joten hänet puetaan ritarin haarniskaan ja lähetetään Kurikin saattamana Pandionien pääluostariin Demosiin, jotta sinne määrätty oikea Sparhawk saattoi jäädä Cimmuraan tutkimaan asioita. Tehtävän onnistuminen takasi Beritille pysyvän paikan ryhmässä.


text: Myöhemmin Berit osoittautuu hyväksi sotilaaksi ja hänestä tuleekin harvinainen ritariharjoittelija kun seurue lähtee kohti Zemochia ottamaan mittaa Azashista ja Othasta. Lopputaistelussa hän kunnostautuu erityisesti.


text: Tarujen väliaikana hänet lyödään ritariksi.


text:
Tamulissa hänet muutetaan ulkoisesti Sparhawkin näköiseksi tärkeää tehtävää varten.
Bhelliom, (peikkokieltä: Kukkaiskivi) on valtava, ruusun muotoiseksi hiottu safiiri. Peikkokääpiö Ghwerig kaivoi sen esiin Thalesian vuorista aikojen aamunkoitossa ja hioi sen timantein ruusun muotoon.
Bhelliom kantaa sisällään valtavaa mahtia, ja eräässä vaiheessa Peikkojumalat ovat vangittuina sen sisälle.


text: Kivellä on oma tajunta - se on tosiasiassa eräs maailmoja luovista mahdeista joka on erehdyksessä raudalta suojautuakseen kiteytynyt safiiriksi ja jäänyt kiven vangiksi. Taiten se ohjaa käsiä jotka sen irrottivat rautamalmin joukosta ja edelleen muotoli.


text: Bhelliom päätyy Thalesian kuninkaankruunuun ja sen mukana järven pohjaan kuninkaan kaatuessa taistelussa.


text: Mutta kiven henki on jo tehnyt työnsä: se luo ihmisen joka ainoana pystyy uudelleen valoon nousun jälkeen koskemaan siihen. Tätä ihmistä kutsutaan nimellä Anakha. Nimi on styrikinkieltä ja tarkoittaa "Vailla kohtaloa", ja tämä ihminen on Sparhawk.


text: Pitkien vaiheiden jälkeen Bhelliom irtautuu kuorestaan ja jatkaa matkaansa.


text: Bevier on nuori, hyvin uskovainen ja vakavaluontoinen kyriiniläisritari. Aatelisarvoltaan hän on varakreivi.


text: Hänen haarniskansa on hopeanvärinen ja sen päällyspuku valkoinen. Kilvessä ei ole mitään vaakunaa vaan se on kiillotettu peilikirkkaaksi.


text: Hän käyttää muista ritareista poiketen pääaseenaan pitkävartista Lochaber-sotakirvestä, joka on puolitoistametriseen varteen kiinnitetty noin kuudenkymmenen sentin pituinen kapeateräinen kirves, jonka ylin pää on muovattu haukannokan näköiseksi kärjeksi. Tällä aseella Bevier pystyy kuorimaan vastustajansa haarniskan pala palalta pois. Tosin ase tekee sellaista jälkeä, että kaatuneiden hautaajat valittavat moninkertaisesta työstä kun kerättävät ovat kahtena kappaleena.


text: Bevier osoittautuu hyväksi ritariksi jota myös patriarkat kiittelevät. Loppua kohti hänen yksioikoinen totisuutensa hiukan lievenee ja hän saattaa jopa vitsailla omaleimaisesti.